ועדת הכלכלה, כנסת 20, פרוטוקול מספר 902, 2018-12-26 09:30

איתן כבל: בוקר טוב לכם, גברתי מנהלת הוועדה, היועצות המשפטיות, רשמת, דובר, ערוץ הכנסת, חברי הכנסת, אורחים נכבדים.

איתן כבל: אני אשקר אם אני אגיד שאני שמח לראות אתכם.

קריאה: אבל אנחנו שמחים לראות אותך.

קריאה: זה המפגש השנתי.

איתן כבל: הוא תמיד צריך להיות בדקה ה-90, בלחץ.

איתן כבל: ברשותכם, אני אפתח בשיר שאני פותח את הדיונים בוועדה.

קריאה: הבית מתפורר?

איתן כבל: לא, חס וחלילה.

קריאה: שריפה, אחים, שריפה.

איתן כבל: ניסינו למצוא פה משהו שהוא העלייה השנייה.

איתן כבל: זה מה שהכינו לי העוזרים שלי הפעם.

איתן כבל: אז היום יום רביעי, פעם אחת כי טוב, י"ח בטבת, 26 בדצמבר, בשבת נקרא את פרשת שמות.

איתן כבל: היום אקריא את שירה של ריטה קוגן, "העלייה השנייה".

איתן כבל: קוגן נולדה בסנט פטרבורג ב-1976, עלתה ארצה ב-1990, מהנדסת, משוררת ומתרגמת.

איתן כבל: גרה בתל אביב.

איתן כבל: ספר שיריה הראשון, "רישיון לשגיאות כתיב", ראה אור בספטמבר 2015.

איתן כבל: ספר שיריה השני, "סוס בחצאית", ראה אור במאי 2018.

איתן כבל: סיפורה "החטא השלישי" זכה במקום ראשון בתחרות הסיפור הקצר של 'הארץ' לשנת התשע"ה.

איתן כבל: בימים אלה היא עובדת על ספר פרוזה.

איתן כבל: העלייה השנייה // אחרי שתיקה נוספת, בת חצי שנה, / אבי התקשר / לספר על תלאותיו.

איתן כבל: / התקשר בדיוק במוצאי שבת, / כמו אחד שצופה בכוכבים וסופר / האם שלושה.

איתן כבל: // אמר: זו עלייתי השנייה ולא אדע / איזו מבין השתיים / היא הקשה יותר.

איתן כבל: / אחר כך שאל: וחייך איך?

איתן כבל: / עניתי: בחיי הכול כרגיל.

איתן כבל: / אחר כך בא הריק.

איתן כבל: // אבי מעולם לא היה אבי מעולם לא סיפר / מדוע עלה, / מדוע ירד, / מדוע עלה שנית, / מדוע עזב, / (ואני בקושי בת שנתיים) // ולא ידעתי לשאול איך יודעים / איזו מבין השתיים / היא הקשה יותר.

איתן כבל: בוקר טוב לכם.

איתן כבל: אנחנו עוברים להצעת תקנות המועצה לענף הלול (כללים בדבר מכסות לייצור ביצי מאכל לשיווק בשנת 2019), התשע"ט-2018.

איתן כבל: ברשות

איתן כבל: כם אני רוצה לומר כך, אני מבין שיש כמה וכמה בעיות.

איתן כבל: כולנו צריכים לעשות את המאמץ כדי שבשעה וחצי או בשעה ו-20 שיש לנו נסיים את התקנות.

איתן כבל: כרגיל, משרד החקלאות ברוב חוצפתו מביא את התקנות אחרי הדקה ה-90.

איתן כבל: ואני מוצא את עצמי בסד שעלול לייצר מצבים מאוד מאוד מאוד לא נעימים, בין היתר, כפי שקרה בשנה שעברה.

איתן כבל: ואני קורא ומזהיר ואומר את הדברים לפרוטוקול: אם חס וחלילה לא נצליח למצוא את הפתרונות, ויימצא המנוול שינסה – אני אומר, מנוול, כי אנחנו כולנו יודעים את הדברים בצורה הברורה ביותר, שאם חס וחלילה יהיה מי שינסה לנצל את הפתח הזה ולעשות מעשה, שיהיה לו ברור, כבר היה מישהו שניסה לעשות את זה, והוא כבר קיבל על הראש מבית המשפט כי זה באמת להיות נבל ברשות התורה.

איתן כבל: זאת אומרת, כאילו פועל על פי דין, אבל הוא נבל.

איתן כבל: ממש ממש כך.

איתן כבל: והזכרת לי שלא התקשרתי אליו אתמול חזרה.

איתן כבל: דרך אגב, הוא יכול להתקשר שוב אם לא חזרתי.

איתן כבל: בשונה ממשרד החקלאות אני עסוק.

קריאה: גם הם עסוקים בלחפור מנהרות.

איתן כבל: בוקר טוב לכם.

איתן כבל: אני רוצה שנעשה את זה כך: ההקראה היא לא הבעיה, ההקראה היא טכנית ובסך הכול על רוב הדברים יש הסכמה סביב השולחן הזה.

איתן כבל: יחד עם זאת יש כמה נקודות, ואני אפנה לסמנכ"ל האהוב עליי במשרד החקלאות, או כמעט, יש אחד יותר ממנו.

אסף לוי: אני קם והולך.

אסף לוי: אבל לא באוזניי.

אסף לוי: קשה לשמוע.

איתן כבל: אני אוסיף ואומר, גם המוערכים על ידי.

איתן כבל: זה צביקה ואתה, שאני באמת מעריך ומוקיר.

איתן כבל: ואני אבקש ממך לשים את הנקודות על השולחן.

איתן כבל: אני יודע, שמועה הגיעה לשולחני, שיש כמה וכמה נקודות שצריך לתת עליהן את הדעת.

איתן כבל: אני אאפשר לך להציג אותן.

איתן כבל: אני מכיר הכול.

איתן כבל: זה דומה ברוב המקרים למה שהיה בשנה שעברה.

איתן כבל: יחד עם זאת, יש נקודה אחת או שתיים או שלוש.

איתן כבל: הטריחו את עצמם החבר'ה מכפר יובל, ולא לחינם הטריחו את עצמם.

איתן כבל: אתה אפילו הגבת לפנייה שלהם בעניין, ואני ארצה לראות אם בכלל אפשר להיענות לבקשה שלהם.

אסף לוי: לא לבעיה שלהם, לבעיה של כמותם.

איתן כבל: אני התכוונתי שלהם לא במובן – בכלל, אנחנו לא נותנים פתרונות אישיים.

איתן כבל: החוק והכללים לא מאפשרים לנו להתנהל בצורה אישית.

איתן כבל: נקודה נוספת שהיא קצת יותר אישית, אני מוכרח לומר, אבל אני מבקש להעלות אותה למרות הכול, כי הממשלה כושלת ולא הצליחה לתת עד לרגע זה מענה, זה סיפרו דובב.

איתן כבל: יש פה מישהו מדובב?

איתן כבל: הנה, אפילו לא ביקשתי את רשותכם.

איתן כבל: אני רוצה להרגיש שאני עשיתי את המיטב בעניין.

איתן כבל: ויש את העניין של הגדלת המכסות באופן כזה, אומרים לי החקלאים, שעלול לייצר משבר פטם שני.

איתן כבל: ואני רוצה לראות את הדברים נכוחה.

איתן כבל: כמו תמיד, בסוף אנחנו יודעים לתת את המענה הנכון.

איתן כבל: אני מבקש מכל החברים פה, בעיקר לאלה שאני כבר מראש יודע שהם התאמנו בבית על הקול שלהם, ואני יודע, אני מסתכל עליהם - - -

קריאה: הוא לא בא היום.

איתן כבל: אתה מצונן או משהו?

קריאה: היום אני באתי עם הרבה אנטיביוטיקה.

איתן כבל: שתהיה בריא.

איתן כבל: אני רק רוצה לומר, ברשותכם, אל תפריעו לי לעזור לכם.

איתן כבל: הצעקות שלכם לא משכנעות אותי יותר.

איתן כבל: אני כבר אחרי.

איתן כבל: זאת אומרת, בסוף בסוף אני בוחן את הדברים, כפי שאתם יודעים ומכירים, לגופו של עניין, ולא התביישתי להוביל ולשנות עמדות.

איתן כבל: עשו לי טובה, ביחד.

איתן כבל: גם אם יש בלבכם הרבה, בואו נעשה את זה בשום שכל.

איתן כבל: תודה.

אסף לוי: אני ד"ר אסף לוי, סמנכ"ל גורמי ייצור במשרד החקלאות ופיתוח הכפר.

אסף לוי: תודה רבה, אדוני היושב-ראש, גברתי מנהלת הוועדה, ייעוץ משפטי, חברי כנסת וחבריי המגדלים.

אסף לוי: התקנות שאנחנו מבקשים להביא לאישור הוועדה הן תקנות בדבר מכסות ל-2019.

אסף לוי: ברשותך, לבקשתך, אני אסקור את נקודות המחלוקת כפי שאני רואה אותן, ואחר כך נשמע את החברים ונראה איך אנחנו מתקדמים בהקראה.

אסף לוי: להבנתי, יש מחלוקת על אופן חלוקת המכסה.

אסף לוי: האם היא תהיה מכסה קבועה כמו שניתן בעבר, או המנגנון שאנחנו מציעים בתקנות, שהתוספת תהיה תחילה זמנית ותהפוך בתקנות 2020, אם הוועדה תאשר את התקנות שבכוונתנו להביא, בתקווה בזמן, ב-2020.

איתן כבל: ובתקווה שמי שיהיה ב-2020 יידע לעמוד בהתחייבותו על 2019.

אסף לוי: א', הבטחתי להתנצל וטרם עמדתי בהבטחתי.

איתן כבל: אני רק אמרתי, ובמקרה אנחנו גם לפני בחירות.

אסף לוי: אז העניין הוא איך תינתן התוספת הרוחבית ל-2019.

אסף לוי: לפי החומר שהועבר אלינו בדיונים שהתחלנו מוקדם עם המועצה, דובר על תוספת של בין 3% ל-5% רוחבית.

אסף לוי: אנחנו מחלקים את התוספת ל-3% רוחבית ועוד כ-155 מכסות חדשות.

אסף לוי: אנחנו חושבים שחשוב להכניס מדדים חדשים לענף.

אסף לוי: בפריסה, ונעבור תיכף לתקנות ואיך שאנחנו מציעים, מבקשים להסדיר את התוספת.

אסף לוי: אנחנו נותנים מענה ליישובי הטלה.

אסף לוי: אני מציע לתת מענה ליצרני הפטם שלצערנו הפסיקו לגדל והם מקבלים - - -

איתן כבל: זה היה גם בשנה שעברה, בקטנה.

אסף לוי: בשנה שעברה היתה תוספת למגדלי פטם קיימים כדי לפתור בעיה וטרינרית.

אסף לוי: עכשיו בנוסף לזה אנחנו לא מציעים לתת למי שמגדלים בפועל ושיפסיקו, לאלה שהפסיקו כבר בעבר, כמו מה שהצגת בפתח דבריך.

אסף לוי: אני אחזור לנושא של אנחנו מבקשים שהתוספת תהיה זמנית בטקט ראשון.

אסף לוי: לנו מפריע במשרד, ואני מקווה שגם לבית הזה יפריע שהתוספות הללו ניתנות ואנשים סוחרים רק בתוספת.

אסף לוי: קרו מקרים, מבחינתי אפילו אחד לא צריך לקרות.

איתן כבל: אני רוצה לעצור אותך ולומר את הדבר הבא.

איתן כבל: תקשיב טוב טוב מה שאני אומר, ושישמעו גם המגדלים.

איתן כבל: כל מי שמשתמש בהחלטות פה ולא עושה בהן את השימוש שאנחנו מתכוונים אליו, אני רוצה ואני תובע שהענישה כלפיו תהיה בלי רחמים, כיוון שאנחנו באמת באים ממקום - - - כי כשאתה נותן מכסה למישהו זה בא על חשבון מישהו אחר, שאולי כן יכול לגדל, שאולי כן יכול לעשות את עבודתו נאמנה, שאולי כן רוצה להיות חקלאי.

איתן כבל: זה לא יקרה, קומבינות, מסחר.

איתן כבל: אני מכיר את אלה שבאים עם דמעות תנין והוא כבר סגר עסקה שהוא בכלל לא יראה את הלול, הוא יראה אותו רק בתמונות במקרה הטוב.

עמי דהן: אדוני היושב-ראש, יש בזה תקנה שאומרת שהוא לא יכול למכור אותה.

עמי דהן: אני הייתי יושב-ראש ועדת מכסות.

עמי דהן: אין דבר כזה וחבל להגיד את זה.

לאה ורון: אדוני לא ברשות דיבור.

לאה ורון: ואם אתה כבר מדבר, תאמר את שמך.

עמי דהן: עמי דהן.

איתן כבל: עמי, חברי, אתה יודע, הרי הכללים נועדו, לצערי, כדי להפר אותם.

איתן כבל: דהיינו, לא היינו נדרשים כאן לכל מיני כללים אם האנשים לא היו מפרים אותם חדשות לבקרים.

איתן כבל: את הכלל שאתה אומר אני יודע.

איתן כבל: אני גם יודע הרבה דברים שאסור לעשות בעולם החקלאי.

איתן כבל: ואתה יודע, עמי, שעושים אותם.

איתן כבל: אני לא אמרתי שאתה יודע שעושים.

איתן כבל: אין לי ספק שאם אני אתפוס, ואני אפילו לא אצטרך לטלטל פה אנשים, הם ישפכו את כל מה שהם יודעים על הדברים האלה.

איתן כבל: אז עזוב, אנחנו מכירים את העניין.

יצחק וקנין: ראשית, גילוי נאות, אני מגדל ביצים בקו העימות, גר במושב יערה, כדי שנניח את דעתם של כולם.

יצחק וקנין: מה שאמרת זה הדבר הכי נכון.

יצחק וקנין: תוספת צריכה להינתן לאחד שמגדל את מה שנותנים לו.

יצחק וקנין: זה לא דבר שאפשר לסחור איתו.

יצחק וקנין: תה צודק שאנשים עשו שימושים בתקנות בצורה לא נכונה.

יצחק וקנין: והיו לנו פה ויכוחים על הדברים האלה, ולכן אני חושב שצריך להתקדם בדבר הזה.

יצחק וקנין: אסף, אני חושב שצריך להתקדם.

יצחק וקנין: ברור לחלוטין, מי שמגדל יקבל את התוספת בפועל, והתוספת הזו בסופו של דבר מתווספת לו על המכסה הקיימת.

יצחק וקנין: אבל אם הוא לא מגדל, אני צריך לתת לו פרס?

קריאה: מי שלא מגדל, לא לתת לו.

יצחק וקנין: זה הכול.

יצחק וקנין: רבותיי, אנחנו צריכים להיות תמימי דעים כולנו, גם המגדלים, בדבר הזה.

אסף לוי: ואין בכוונתנו שהתוספת תישאר זמנית.

אסף לוי: בכוונתנו ב-2020, ואני אומר את זה גם לפרוטוקול וזה גם מופיע בדברי ההסבר – אם מגדל יגדל את התוספת בצמוד למכסתו, ב-2020 יהיה סעיף שאומר שכל מי שקיבל תוספת זמנית בהתאם לתקנות 2019 וגידל אותה בצמוד למכסתו, תהפוך לקבועה.

אסף לוי: אנחנו רק מבקשים שפעם אחת הוא יגדל אותה בצמוד למכסתו.

אסף לוי: פעם אחת.

אסף לוי: אחר כך שתהיה סחירה.

אסף לוי: אבל הרציונל אומר שאם הוא גידל פעם אחת, אז יהיה קשה כבר למכור אותה, אלא אם כן באמת הוא צריך ואז אני לא - - - אותו.

קריאה: אסף, רק לציין את זה שזה לא - - -

איתן כבל: חברים, תנו לו להציג.

איתן כבל: אם הייתי סבור שהכול בסדר, הייתי מתחיל את ההקראה.

איתן כבל: אני רוצה שהוא קודם כל יציג, שאני אדע על מה מדובר.

איתן כבל: אני אתן את ההתייחסויות ונתקתק.

איתן כבל: אני רוצה לתקתק את זה בשבילכם, לא בשבילי.

אסף לוי: בנוסח הראשון שהועבר להתייעצות המועצה כנדרש, הופיע שתוספת מכסות חדשות תהיה בהתאם להחלטת עדיפות לאומית, ליישובים צמודי גדר וסמוכי גבול.

אסף לוי: בדיונים מול משרד המשפטים הובהר לנו שאנחנו לא יכולים לחלק את זה בצורה הזאת, ולכן אנחנו מציעים פה חלוקה בפרמטרים מקצועיים שמאפשרים פחות או יותר את אותה כוונה.

אסף לוי: ישבנו גם עם נציגי המגדלים וגם עם חבר הכנסת וקנין, ולהבנתי, עם תיקונים כאלו או אחרים אפשר לאשר את התקנה כפי שהיא מוצעת.

אסף לוי: בעיה נוספת שעולה מהשטח זה הרצון של המשרד בתוספת החד-פעמית.

אסף לוי: הרי יש תקנה ששנים נמצאת במכלול התקנות, שמגדל שעובר ללול רפורמה מקבל תוספת של 100,000 ביצה.

אסף לוי: בתקנות האלה מוצע, מאחר שהמשרד מנסה לקדם את המשטחים מחוץ ליישובים ולהסדיר את הענף, למי שעובר למשטח לתת תוספת של 200,000 ביצה כדי לעודד אותם.

אסף לוי: התקנה הזאת וגם הנושא של הדו-לול מעוררת אמוציות רבות.

אסף לוי: אני מבקש להתקדם.

אסף לוי: זו תקנה די אחרונה.

אסף לוי: להתקדם, לפתור את הבעיות, וכשנגיע אליה נערב את מי שצריך.

אסף לוי: אלא אם כן שכחתי משהו.

חיים ילין: התקנות הן תקנות, זה עניין טכני.

חיים ילין: אבל גם כשהייתי בחוץ ושמעתי את הסיום של המשפט, הבנתי בדיוק על מה מדובר.

חיים ילין: אני אומר את זה לכולנו – אנחנו יכולים להאשים את שר החקלאות, אנחנו יכולים להאשים את הממשלה ואנחנו יכולים להאשים את מי שאתם רוצים, ואני איתכם.

חיים ילין: אבל אנחנו צריכים גם לקחת אחריות.

חיים ילין: כשאנחנו מספסרים בקרקע שלנו, במים שלנו, במכסות שלנו, לא פלא שבסופו של דבר חושבים עלינו לא אנשי אדמה, חושבים עלינו נדל"ניסטים, חושבים עלינו טייקונים, וחושבים עלינו שגם אנחנו, אנחנו כחקלאים, אחראים לזה שיוקר המחיה בשמיים.

חיים ילין: אנחנו אשמים בכל, אבל אנחנו צריכים להיות הכי נקיי כפיים ולהיות חקלאים.

חיים ילין: דעתי היא מאוד ברורה, ואני אומר את זה בקול רם לכולם – כל עוד שבן אדם רוצה להיות חקלאי, גם הילד שלו, גם הנכד שלו, גם הנין שלו, דורות דורות, ואף אחד לא ייגע בו.

חיים ילין: אבל ברגע שהוא יהפוך את המכסות לדבר סחיר, או את האדמה לנדל"ן, באותו רגע הוא מפסיק להיות חקלאי, והוא מפיל את כולנו ביחד.

איתן כבל: אני מצטרף לכל מילה שאתה אומר.

יצחק וקנין: חזק וברוך.

עמי דהן: אמרנו את זה לפני ארבע שנים.

חיים ילין: לקח לי ארבע שנים ללמוד את זה, אדוני.

עמי דהן: אמרנו את זה לפני ארבע שנים.

עמי דהן: אתה ישבת פה.

עמי דהן: אמרנו את זה.

עמי דהן: ומה שקורה כשבן אדם לא יכול לגדל, ולא נותנים לו מענק ללול הקטן הזה, בסוף הוא נכנס לחובות בבנק, מוכר, מחזיר את החובות האלה, ואז הוא לא נהיה חקלאי ואז חקלאי אחר קונה או לוקח הלוואה בשבילו.

עמי דהן: אל תעשו את זה - - -

חיים ילין: ידידי היקר, אתה יודע כמה משקים בדרום הם כבר בידיים של השוק האפור?

חיים ילין: לספר לך?

חיים ילין: אתה רוצה לדעת?

איתן כבל: די, חבר'ה.

עמי דהן: אתה יכול לספר לי, ואני גם יכול להזמין אותך לצפון.

איתן כבל: די, די, נשמה.

איתן כבל: די.

איתן כבל: אח שלי, אתה מפריע לנו.

יצחק וקנין: עמי, בוא נתקדם.

יצחק וקנין: בוא נתקדם.

איתן כבל: עמי, אתה חבר שלי, אתה מפריע לי.

איתן כבל: אני לא רוצה למצוא את עצמי דווקא אותך מוציא.

מרדכי אלקבץ: אני מרדכי אלקבץ, מזכיר ארגון מגדלי עופות, מושב ספסופה.

מרדכי אלקבץ: אני רוצה לפתוח ולמחות על אופן ההתייחסות של משרד החקלאות אלינו כמגדלים על היושרה שלנו.

מרדכי אלקבץ: אנחנו ראינו בפתיח שלך על אותו מנוול, ראינו בדיוק מי סייע לאותו מנוול, ועל זה נאמר הפוסל במומו פוסל.

מרדכי אלקבץ: אני בהחלט מקבל את החשש שייעשה מסחר בתוספת הזו.

מרדכי אלקבץ: אם אנחנו מסתכלים אחורה, לשנה שעברה ולשנים הקודמות, אנחנו כמעט לא רואים מכירה של תוספת, כי אז היינו רואים מכירה של גודל התוספת, שזה מתייחס כאילו לסחר בתוספת שניתנה.

מרדכי אלקבץ: ניתנה לי 3%, פתאום אני בוחר 3% ממכסתי.

מרדכי אלקבץ: כמעט ואין מכירות של 3% ממכסתם של חברים.

מרדכי אלקבץ: אם נמכרו כמויות גדולות יותר, כל אחד וסיבתו, אבל זה ממש מינורי, אלה מספרים שאפשר לספור אותם על כף יד אחת.

מרדכי אלקבץ: אני בהחלט חושב שניתן להשאיר את הסעיף הזה כפי שהיה בשנה הקודמת, סעיף 4, ולהטיל שם סייג, שייכתב כך: מגדל שקיבל תוספת בשנת 2019, תוספת של 3%, אשר ירצה למכור את מכסתו כולה, כאן אני מגדיל את הסייג, או חלק ממכסתו, ולא משנה איזה חלק, במהלך שנת 2019, תוספת 3% תיגרע ממכסתו אוטומטית.

עמי דהן: מצוין.

מרדכי אלקבץ: אני חושב שאז לא ניתן יהיה לסחור בזה, ואף אחד לא יחשוד בי.

קריאה: ואז משרד החקלאות יהיה רגוע.

איתן כבל: הוא לא היה יכול למכור אם החוק לא מאפשר לו.

איתן כבל: כל העניין של מה שהעלה משרד החקלאות דרך הזרוע הארוכה שקוראים לה אסף, שהחשש הוא שאתה נותן למגדלים את התוספת 3%, והם סוחרים ב-3%, אני לא נכנס עכשיו לדיון, זה עולם תוכן אחר שאני לא רוצה להרחיב בו – בא בן אדם ואומר מסיבותיו הוא, נכנס למשבר, לא יודע, החליט לעזוב את המשק, אני לא נכנס לזה עכשיו, והוא אומר, אני מוכר את הכול.

איתן כבל: במינהל מקרקעי ישראל, רמ"י, זה עניין מקובל שבו אם אתה קונה קרקע בהטבה, ואתה מקבל את ההטבה, ואם אתה מוכר את זה, ההטבה הזאת נגרעת ממך.

אסף לוי: התוספת ניתנת למגדל שיגדל, לא כדי שיסחר בה.

איתן כבל: אמרנו.

איתן כבל: על זה אין ויכוח.

מרדכי אלקבץ: אתה רוצה להרחיב את זה עד 2020?

מרדכי אלקבץ: תרחיב את זה עד 2020.

אסף לוי: אני לא מבין מה ההבדל בין זה למה שאנחנו מציעים.

איתן כבל: כי זה אתם הצעתם.

איתן כבל: אלקבץ, עוד משהו?

איתן כבל: אתה לא חייב להמציא עכשיו.

מרדכי אלקבץ: לא.

מרדכי אלקבץ: אבל בהתייחסות אני מבין שבנושא דובב - - -

איתן כבל: תיכף ניגע בזה.

איתן כבל: עזוב את דובב.

איתן כבל: בסוף אני אבקש שאסף יתייחס לדברים האלה.

איתן כבל: אני רוצה רק שנזכיר, דובב, כמדומני, זה עניין של כפל גידול.

מרדכי אלקבץ: מדובר במגדל אחד.

איתן כבל: שנייה, חברים יקרים.

איתן כבל: אתם קבעתם כלל.

איתן כבל: עכשיו מה העניין?

איתן כבל: הנה אני אומר פה לחבר'ה מדובב.

איתן כבל: אתם קבעתם כלל שאתם מפילים לפתחי – מה אתם עושים לי?

איתן כבל: אתם עושים לי מה שנקרא מעשה שלא ייעשה.

איתן כבל: מה אתם אומרים לי?

איתן כבל: אנחנו כבר את עצמנו סידרנו, ועכשיו כבל, אתה תצא לא בסדר.

איתן כבל: אתם קבעתם את הכלל, אתם כולכם, ועכשיו אתם מבקשים ממני להוציא את הערמונים ממה שלא נעים לכם.

איתן כבל: אנחנו עוד נגיע לזה.

איתן כבל: אני רק רוצה שנבהיר, שיהיה לכם זמן למחשבה.

איתן כבל: אנחנו עוד נגיע לזה.

שמעון ביטון: אני שמעון ביטון, נציג המגדלים, מושב אביבים, מקום שאוהבים.

שמעון ביטון: ציין את זה בפרוטוקול.

איתן כבל: אמרת, זה כבר בפרוטוקול.

חיים ילין: שמענו שגם החזבאללה אוהב אותו.

איתן כבל: איפה המנהרה שהגיעה?

איתן כבל: - - -

קריאה: במטע האפרסק שלו.

קריאה: היו צריכים לקטוף אותו.

קריאה: אני לא יודע מה הוא עושה פה בכלל.

איתן כבל: לך תדע, אולי הוא משת"פ שלהם.

שמעון ביטון: יש מנהרה שיותר מטרידה אותנו, וזה לא המנהרות של חזבאללה.

שמעון ביטון: עם כל הכבוד, המנהרות של חזבאללה, אנחנו נסתדר איתן, הן לא מדאיגות, הן לא האיום העיקרי כרגע.

שמעון ביטון: להעביר את התקנות כמו שאנחנו רוצים לנסות להעביר אותן, זה מה שכרגע צריך להיות על הפרק.

שמעון ביטון: וזה מה שיותר חשוב.

איתן כבל: אנחנו רוצים לקבל בברכה, יש לנו אורח מכובד - - -

שמעון ביטון: ראש המועצה שלי.

איתן כבל: אתה לא חייב להתחנף.

שמעון ביטון: זה אחרי הבחירות כבר.

איתן כבל: אז מה?

איתן כבל: זה עובר מהר, אחי.

קריאה: זה התחנפות.

קריאה: לפני הבחירות זה לא התחנפות.

איתן כבל: אנחנו מקבלים את ראש המועצה בברכה.

עמית סופר: בוקר טוב.

שמעון ביטון: לעניין התוספת של 3%, בהמשך למה שאמר מוטי, בהתניה הזאת שלא תימכר, אני חושב שכולנו, נציגי המגדלים מסכימים אם אסף, שאין שום כוונה לתת ולאפשר את מכירת התוספת בשום צורה כזאת או אחרת.

קריאה: ובשום שלב.

שמעון ביטון: בוודאי.

שמעון ביטון: תוספת לא תימכר לאורך כל התקופה.

שמעון ביטון: כולנו מסכימים על זה לגמרי.

שמעון ביטון: רק חייב להיאמר שבנוסף להתניה הזאת, שהיא תינתן ללא הגבלה של רישוי עסקים.

שמעון ביטון: זה חייב להירשם בלי שום התניה של רישוי עסקים, למעט גודל המחיה - - -

איתן כבל: נשמה, זה לא אני פה.

שמעון ביטון: זה התניה.

שמעון ביטון: אם זה התניה, זה אתה פה.

קריאה: לא, לא.

קריאה: בסעיף 4 אין התניות.

איתן כבל: חבר'ה, תודה.

שמעון ביטון: לעניין דובב, נדבר כשנגיע לדובב.

שמעון ביטון: יש לו מה להגיד גם בנושא של דובב.

עמי דהן: אני רוצה להגיד שבעבר כשלאנשים הוסיפו 5% ו-3%, הייתי יושב-ראש ועדת מכסות, הוספנו.

עמי דהן: אבל נתקלתי בבעיה אחת קטנה, כשאתה מגיע ללולים ושמים, כי גם אנונימוס, בצדק, אתה לא יכול לשים ארבע תרנגולות בתא, אז הוא אומר, עמי, אין לי איפה לשים אותן, אני לא יודע מה לעשות, צריך להגדיל את הלול, והתקציבים האלה.

עמי דהן: אז צריך גם להאריך להם את הלולים האלה ולעזור להם.

עמי דהן: זו אחת הסיבות, שהקטנים האלה, לא למחוק אותם וחשוב לשמור עליהם.

איתן כבל: זאת בעיה שאני מכיר אותה.

קריאה: זה רק מחזק אותם.

איתן כבל: בבקשה, גברתי.

לאה יוגב: בוקר טוב, שמי לאה יוגב, אני ממושב שומרה, נציגת המגדלים במועצת הלול, ואני מבקשת לומר כמה דברים.

לאה יוגב: איתן, אתה פתחת את הישיבה וממש שנגעת בנקודה, של עלייה ראשונה ושנייה, שמדינת ישראל הבינה שאחרי שתי עליות ברחו מגבול הצפון, חייבים לעג את התושבים על ידי הבטחת פרנסתם, וענף ההטלה ניתן שם כעוגן ואבן שואבת לדורות שהיו בעלייה הראשונה והשנייה, ולאלה שאמורים לבוא אחריהם אם יבואו.

איתן כבל: דרך אגב, הייתי בין השותפים פיזית – יושב פה הג'ינג'י שלכם, היה פעם ג'ינג'י, ממש פיזית בשנת 88', כמדומני, שהעבירו מכסות, האסם היה פה מטה יהודה בעיקר, האיזור המרכזי שהיו פה גידולי – איפה החבר'ה ממושב מסילת ציון?

קריאה: אבל גם מהדרום.

איתן כבל: לא אמרתי שלא, אבל הליבה, ליבת הגידול היתה.

לאה יוגב: למה אני מציינת את זה?

לאה יוגב: כי התקנות האלו כפי שהן מוגשות, א', אם אנחנו כבר מדברים, לשים את הדברים על השולחן, מן הראוי שהוועדה תדע את האמת.

לאה יוגב: ישנן תוספות וישנם תקציבים.

לאה יוגב: כל התוספות ניתנות לתנאים שהמשקים הקטנים לא יכולים לעמוד בהם, ואיתן, כדאי שאתה תדע, באים אנשים טייקונים, גדולים, לוקחים מהאנשים הקטנים באין ברירה את המכסות ומקימים לולים גדולים בתקציבים שאמורים היו כדי לשפר את התנאים של הלולים המשפחתיים.

לאה יוגב: ולמה אני אומרת את זה?

לאה יוגב: אני אומרת את זה כי אם צריך לתת תוספות וצריך לתת מענקים, צריך לקחת את זה ולהגדיר את זה כשיפור המשק המשפחתי על 3,000 המשפחות שחיות שם.

לאה יוגב: וזה כדאי שייוודע.

לאה יוגב: ומה שקורה בתקנות האלה, נותנים 200,000 ביצה, ונותנים ונותנים ונותנים, והמשק המשפחתי שחי לפרנסתו לא יכול לעמוד בזה, ואז טייקונים משתמשים משאבים ממשלתיים.

איתן כבל: אני אתייחס לזה.

איתן כבל: תודה, יקירה.

לאה יוגב: זה אחד.

איתן כבל: אבל תעשי את זה בקצרה.

איתן כבל: אם זה יהיה כזה ארוך, לא נגמור השבוע.

לאה יוגב: עדו דקה.

לאה יוגב: מה שרציתי להגיד לך, ומאחר שזה בקצרה, אני פשוט אקשור את מה שאמרתי קודם.

לאה יוגב: ללא עוגן כלכלי אנחנו נהיה הדור האחרון שיכבה את האורות בגבול הצפון.

לאה יוגב: זה מה שרציתי להגיד.

איתן כבל: תודה, גברתי.

יוסי אדוני: בוקר טוב, כבוד היושב-ראש.

יוסי אדוני: אני יוסי אדוני, ממושב זרעית, יושב-ראש ועד היישוב, נציג מגדלים המעצה לענף הלול.

יוסי אדוני: אנחנו תמיד מבקשים עקרונית, ואתה אחד מהאנשים שעוזרים, ויש פה את איציק וברושי ואחרים – תחזקו את ההתיישבות גם בימי שגרה.

יוסי אדוני: ואני לא סתם אומר את זה.

יוסי אדוני: בימים אלו כולם יודעים מה קורה בצפון.

יוסי אדוני: ואני ממושב זרעית, גם מושב זרעית הוא אחד מהמושבים שעלה לכותרות, וזה מראש הנקרה עד כפר יובל שיש פה גם נציגים.

יוסי אדוני: לצערי, כמו שאמרו פה כבר לפניי, אנחנו לא חוששים מהמנהרות של חזבאללה, אלא אנחנו חוששים מהמנהרות שחופרים לנו מבית דגן.

יוסי אדוני: כבר ב-2015, 2016, להזכיר לכולם - - -

איתן כבל: - - -

יוסי אדוני: אין מה לעשות.

איתן כבל: אם הוא היה כזה שנון, הוא היה גם נבחר.

איתן כבל: לא השתמשת בשנינות הזאת.

יוסי אדוני: ב-2015 ו-2016, להזכיר לכולם, משרד החקלאות רקם לבטל את התכנון בענף ההטלה.

איתן כבל: נכון.

יוסי אדוני: ומאז הם כל היום עושים, בתחבולות תעשה לך מלחמה.

איתן כבל: בזה אני איתך.

יוסי אדוני: הם עוסקים בהכול חוץ מלייצב את החקלאות בכל התחומים, גם בענף ההטלה.

יוסי אדוני: ועכשיו הם אמרו, לא הצלחנו לבטל את התכנון בענף ההטלה, כי 5,000 חקלאים מכל הארץ ומהצפון עלו לגדר, ובערב, מסיבת עיתונאים, ביטלו את ההחלטה שלהם.

יוסי אדוני: ראו שאי אפשר, אז אמרו, בוא נעשה בתחבולות, בוא נוסיף להם מכסות, 200,000, מאה מכסות, 200 מכסות, מחר בבוקר מדינת ישראל, נבקש מהצרכנים לאכול שתי ביצים, לא ביצה.

יוסי אדוני: חבר'ה, זה לבטל את התכנון.

יוסי אדוני: יש במועצה, בתקנות, רשום חובת התייעצות עם המועצה לענף הלול.

יוסי אדוני: הם אף פעם לא מקבלים את ההתייעצות שלנו.

יוסי אדוני: למה הם לא מקבלים?

יוסי אדוני: כי יש להם אינטרסים אחרים.

יוסי אדוני: יש אינטרסים אחרים.

יוסי אדוני: צריך פה ועדת חקירה, צריכים לזרוק אותם מהבית.

יוסי אדוני: אולי מלמעלה בוא הבחירות האלה עכשיו.

יוסי אדוני: אני אומר לכם, כבוד היושב-ראש, צריכים לקחת את הנושא הזה בשיא הרצינות, המנכ"ל של משרד החקלאות והשר שלו, יש להם אינטרסים אחרים.

יוסי אדוני: לצערי, יש בתוכנו אנשים שמשתפים איתם פעולה.

יוסי אדוני: אני מבקש ממך, כבוד היושב-ראש, ויש פה אנשים מוצלחים שאנחנו אוהבים ומכבדים, תיקחו את הנושא הזה בשיא הרצינות, וכל מילה אחרת מיותרת.

איתן כבל: תודה.

יוסי אדוני: תודה רבה לכם.

דוד אוזנה: אני דוד אוזנה, ממושב זרעית, יושב-ראש קרן הפטמים.

דוד אוזנה: מה שאמר יוסי זה דברי אלוהים חיים.

איתן כבל: חייבים להחליף את השלטון, אוזנה.

דוד אוזנה: בסדר.

דוד אוזנה: בוא נעשה את זה.

איתן כבל: אוזנה, חייבים.

דוד אוזנה: אנחנו נעשה את זה.

איתן כבל: חייבים.

דוד אוזנה: זה יקרה.

דוד אוזנה: זה יקרה.

איתן כבל: אלא אם כן אתה רוצה לשכנע אותי עוד יותר.

דוד אוזנה: לא, לא.

דוד אוזנה: זה יקרה.

דוד אוזנה: זה יקרה.

איתן כבל: אדוני ימשיך.

איתן כבל: אני רוצה להשתכנע עוד יותר.

דוד אוזנה: - - - אסף הוא איש מדהים.

דוד אוזנה: זה לא מרצונו מה שהוא מביא פה, זה לא מרצונו.

דוד אוזנה: אבל אין לו ברירה, יש לו שר.

דוד אוזנה: יש לי עצה אליך, אדוני היושב-ראש, הביאו פה כל מיני דברים, הרצונות שלהם זה לא הכוונות.

דוד אוזנה: הכוונות הן שונות.

דוד אוזנה: הרצון זה המשחק, הכוונה זה לפוצץ.

דוד אוזנה: יש לי עצה, חכה.

דוד אוזנה: לפי דעתי, השר הזה כנראה לא יחזור.

דוד אוזנה: קחו את זה של שנה שעברה - - -

איתן כבל: אוזנה, מכיוון שאני מכיר את המפלגה שאתה מצביע לה, אני אומר לך, אל תבנה על זה.

איתן כבל: מה שיש לך, קח.

קריאה: אוזנה, חטפת טיל מכל הכיוונים, בלי כיפת ברזל אפילו.

קריאה: בלי כיפת ברזל אפילו.

קריאות: - - -

יצחק וקנין: חבר'ה, אני מציע לכם, בוא נתחיל את ההקראה, חבל על הזמן.

דוד אוזנה: השר הבא יבוא, שהוא יחליט.

דוד אוזנה: למה הוא צריך להחליט?

איתן כבל: אוזנה, תודה.

איתן כבל: שני הדוברים האחרונים, בבקשה.

אלון יועץ: אני אלון יועץ - - -

איתן כבל: מכיר את אלון.

איתן כבל: קהלת?

איתן כבל: שים שכפ"ץ לפני כן.

אלון יועץ: אני מכפר מרדכי, עברתי לגדל ביצי חופש אורגניות, ויש בתקנות הפליה למגדלי החופש באורגני - - -

איתן כבל: הפליה לטובה?

אלון יועץ: לרעה, לרעה.

אלון יועץ: זה מה שאבסורד.

אלון יועץ: גודל הלול הוא 18,000 עופות.

אלון יועץ: כדי לייצר את כמות המכסה שיש לנו באורגני ובחופש, יש לנו תוספת של 20% ביצים כי התוצאות הן פחות טובות.

אלון יועץ: אנחנו רוצים שבלולי חופש ואורגני יתאימו את זה לפי צרכי הגידול.

אלון יועץ: לדוגמה, אם יש תוספת של 20%, אז מה-18,000 נוכל להכניס לדוגמה 22,000 עופות, ולא שאנחנו ככה לא יכולים למלא את גודל המכסה שלנו.

איתן כבל: אני אבדוק את זה.

איתן כבל: נגיע לזה, אלון.

אלון יועץ: זה בסעיף 7.

איתן כבל: אוקיי.

איתן כבל: תודה.

איתן כבל: בבקשה, קהלת, שם ותפקיד.

איתן כבל: מי שיפריע לו, אני כבר אומר מראש, אני אוציא אותו החוצה, שילך ללול.

איתן כבל: אני כבר מזהיר אתכם מהתחלה, אני מזהיר לפני.

קריאה: אנחנו יושבים לידו לחיסולים.

קריאה: באמצע הוא ישב.

קריאה: עשו ממנה קסטה.

קריאה: מה זה?

מאיר רובין: אני מאיר רובין, מנכ"ל פורום קהלת.

איתן כבל: זה המורה של בן.

מאיר רובין: ידעתי איך הדיון הזה ייראה, ראינו כבר הרבה דיונים כאלה.

מאיר רובין: אבל אני רוצה לבוא לפה כי אני חושב שחשוב גם בשבילכם, גם בשביל הילדים שלכם וגם בשביל הנכדים שלכם, להזכיר איזושהי מושכלת יסוד.

מאיר רובין: יש בישראל חוק יסוד: חופש העיסוק, והוא אומר: "אין פוגעים בחופש העיסוק אלא בחוק ההולם את ערכיה של מדינת ישראל, שנועד לתכלית ראויה, ובמידה שאינה עולה על הנדרש, או לפי חוק כאמור מכוח הסמכה מפורשת בו.

מאיר רובין: " ואז, לפני 30 שנה, 20 שנה, 70 שנה, לא משנה, כל פעם באים עם תירוצים אחרים, למה צריך לתת מכסות וסובסידיות ולפגוע בחופש העיסוק ולהעדיף דווקא את גבול הצפון על פני עוטף עזה, על פני עוטף ירושלים, על פני - -

לאה יוגב: תל אביב.

מאיר רובין: - - על פני תל אביב, על פני לא משנה מה, ותסלחי לי, כן, היו מגדלי ביצים שקיבלו מכסה על חוק הגליל, כולל כל ההטבות, וגרו בתל אביב כמה שנים.

עמי דהן: אז שייקחו להם אותה.

מאיר רובין: שייקחו.

מאיר רובין: תודה.

מאיר רובין: שמעון פרס בעצמו, לא איזה איש ימין ידוע, שאל, בסדר, התיישבות, אבל למה דרך הטוסיק של התרנגולת?

מאיר רובין: תגידו, לא נמאס לכם?

מאיר רובין: באמת.

שמעון ביטון: נמאס לשמוע אותך.

איתן כבל: די.

איתן כבל: תן לו, תן לו, תן לו.

קריאות: - - -

שמעון ביטון: מה יש לשמוע?

שמעון ביטון: מה יש לשמוע בזה?

שמעון ביטון: מה יש לשמוע בזה?

דוד אוזנה: שמעון, תן לו לדבר.

שמעון ביטון: דוד, לא נותן לו לדבר.

שמעון ביטון: על מה לתת לו לדבר?

דוד אוזנה: שידבר.

שמעון ביטון: מה יש פה לדבר?

דוד אוזנה: אבל הוא מדבר לקיר.

דוד אוזנה: מה אכפת לך?

שמעון ביטון: אז שידבר - - - על מה יש לו לדבר?

קריאה: שיבוא, יגור שם - - -

קריאה: - - - דמוקרטיה.

איתן כבל: חברים, חברים יקרים, אני מודיע לכם, אני אלחם על זכותו לומר את הדברים שאינני מסכים איתם בכלל - - -

שמעון ביטון: שיעדן אותם קצת.

איתן כבל: אל תעדן.

איתן כבל: הוא יעשה איזה שקשוקה מהביצים שהוא רוצה.

שמעון ביטון: שלא יאכל, שלא יאכל את הביצים.

קריאה: אבל השחצנות הזאת, ללמד אותנו על הילדים שלנו.

איתן כבל: לא, לא, לא.

איתן כבל: סליחה, מי מחליט?

איתן כבל: הוא?

שמעון ביטון: מה הוא מבין בכלכלה?

שמעון ביטון: מה הוא מבין?

שמעון ביטון: מנכ"ל קהלת מה מבין בכלכלה?

איתן כבל: יש לי אליך שאלה, אתם אלה שמצביעים עבורם, אז תרגיעו.

שמעון ביטון: בינתיים מי שעומד בתור בבית מלון לביצים - - -

איתן כבל: די, די.

איתן כבל: אני אוציא.

איתן כבל: מרגע זה, אלקבץ, אלקבץ, לפחות אתה לא.

מאיר רובין: למי שסקרן לגבי ההשכלה שלי – תואר ראשון בפקולטה לכלכלה מהאוניברסיטה - - -

עמי דהן: שמענו, שמענו.

איתן כבל: הי, הי, הי, יקירי, יקירי - - -

קריאה: אני לא רציתי להפריע, אבל הוא - - -

איתן כבל: אני עונה לך עכשיו, מרגע זה, אם אתה מדבר אליהם, אלא אם כן אתה חושב שתצליח לעשות להם המרה – אם אדוני לא חושב כך, אז אדוני יסתכל אלינו, חברי הכנסת שאמורים לקבל החלטה, ואתה יודע, זה בסדר, אתה יכול לדבר אלינו, אנחנו אלה שאמורים להחליט.

מאיר רובין: אני משתדל לכבד בני אדם - - -

איתן כבל: אדוני יכבד את עצמו, ידבר אתנו.

יצחק וקנין: חבר'ה, תנו לו לדבר, הוא יסיים, וגמרנו.

איתן כבל: חברים, אתם מעכבים.

איתן כבל: אתם מכירים אותי.

איתן כבל: אני אומר, הוא ידבר, אם אני אחשוב שהוא חורג ואומר מילה או משהו שהוא לא לעניין, אני אעצור אותו ואני אוציא אותו.

מאיר רובין: אני אומר לכם - - -

איתן כבל: אתה אומר אלינו.

מאיר רובין: אני אומר לכם, חברי הכנסת, איתן ברושי, וקנין, אני אומר לכם שמה שאתם עושים התחיל בתור איזה שהוא רעיון שנתפס כמו מעשה ציוני, וזה היה מעשה ציוני לפני 30 שנה.

מאיר רובין: לפני 30 שנה ניסיתם לחשוב איך הכי נכון לייצר מקור הכנסה בגליל, ואמרתם לעצמכם, חוק הגליל, באמת רעיון טוב, מגדלים שם ביצים, יגדלו עוד.

מאיר רובין: עברו 30 שנה.

מאיר רובין: אבל התרגלתם.

מאיר רובין: התרגלתם שבאים לווקנין, לוחצים יד לברושי, מחייכים לאיתן, ומקבלים כסף, 40,000 שקל בשנה - -

איתן כבל: הלוואי שהייתי יכול.

מאיר רובין: - - או מכסה.

מאיר רובין: או מכסה, או התחייבות, עד כדי כך שכותב משרד החקלאות בדברי ההסבר להצעה של התכנון: ידוע שבגלל שזה משק מתוכנן זו הכנסה בטוחה.

מאיר רובין: אני רוצה לספר לכם מה קורה לאנשים שיש להם הכנסה בטוחה.

מאיר רובין: הם מתנוונים.

קריאה: זה מה שקורה לך.

איתן כבל: הי, הי, עשה לי טובה.

מאיר רובין: ההכנסה שלי – לי אין קביעות.

איתן כבל: חברים, הוא יסיים.

איתן כבל: אני היחיד שאענה לו ואנחנו נתקדם.

איתן כבל: בבקשה.

מאיר רובין: אדם שיודע שההכנסה – ואני מסתכל עליכם חברי הכנסת – תלויה בזה שהוא יהיה טוב יותר במשהו, טיפה יותר תחרותי, טיפה יותר יעיל במשהו, שהצרכנים שלו רוצים לבוא אליו ולקנות ממנו משהו, הוא קם כל בוקר, מסתכל מסביב בגאווה, ואומר לעצמו, אני עשיתי, אני בניתי, עזרו לי, ביקשתי, ביקשתי גם שלא - - -, אבל זה משהו שאני עשיתי.

מאיר רובין: הוא קם בבוקר ואומר, אף אחד לא יכול מחר בוועדה בכנסת להחליט לא להאריך תקנות או לא לתת מענקים או לא להגביל אחרים שרוצים לקום בבוקר במסילת ציון ולגדל ביצים, ולומר, אתם לא תגדלו ביצים במסילת ציון כי בגליל יקבלו עוד X אגורות ולכן אתם תנצחו.

מאיר רובין: מילא זה שזה קורה לכם, אחרי שנה, שנתיים, עשר, מתרגלים, עד כדי כך שבחוק הגליל - - -

יוסי אדוני: מה, אין לו עצירה?

איתן כבל: אדוני, כולכם נגדו.

איתן כבל: הוא אחד.

קריאה: אתה נותן לו במה.

יוסי אדוני: מה, מה שקט?

יוסי אדוני: מה שקט?

יוסי אדוני: מה שקט?

קריאה: אתה נותן לו במה.

יוסי אדוני: יש לנו צימרים ריקים בצפון, אין תפוסה כי כולם - - -

איתן כבל: אני אענה, אדוני - - -

עמי דהן: תן לו לדבר, תן לו לדבר - - -

יוסי אדוני: שיגור שם, שיגור שם - - -

קריאה: אתה נותן לו במה, יוסי.

קריאה: אתה נותן לו במה.

עמי דהן: תן לו לדבר.

מאיר רובין: גרתי בנוה דקלים עד שממשלת ישראל הרסה לי את הבית.

עמי דהן: אדוני, קיבלת מיליונים כשעזבת את נוה דקלים.

מאיר רובין: גרתי בנוה דקלים, גרתי בנוה דקלים עד שממשלת ישראל הרסה לי את הבית.

איתן כבל: אדוני, די - - -

עמי דהן: עזוב.

עמי דהן: אתה הלכת לנוה דקלים כדי לקבל כסף - - -

איתן כבל: די, די.

יצחק וקנין: עמי, מספיק.

עמי דהן: איפה אתה גר היום?

יצחק וקנין: עמי, - - -

יצחק וקנין: איפה אתה גר היום?

יצחק וקנין: בירושלים.

איתן כבל: עמי, אני קורא אותך - - -

מאיר רובין: כי הרסו לי את הבית.

מאיר רובין: אני חוזר לנוה דקלים היום.

מאיר רובין: היום.

קריאה: אז אתה רוצה להרוס לנו את הבית?

קריאה: אתה רוצה להרוס לנו את הבית?

איתן כבל: עמי ואלקבץ, אני קורא אתכם לסדר פעם ראשונה.

קריאה: אל תתנו לו במה.

קריאה: אתם נותנים לו במה.

קריאה: הרסו לו את הבית, הוא רוצה להרוס לנו את הבית.

איתן כבל: אני קורא אותך לסדר פעם שנייה, חברי אלקבץ.

קריאה: תן לו שתי דקות לדבר ושיפסיק לדבר.

קריאה: הוא מדבר שטויות, שיפסיק.

איתן כבל: די, אלקבץ.

איתן כבל: לא מתאים לך.

קריאה: אל תיתן לו במה, מוטי.

מאיר רובין: - - - ציונים, אתם חיים על סובסידיות, אתם חיים מזה שלא מאפשרים לאף אחד להתחרות בכם.

עמי דהן: אנחנו חיים על חשבונך.

מאיר רובין: רק מזה.

איתן כבל: אני קורא אותך לסדר פעם שנייה.

עמי דהן: לא טוב לך, אתה יכול ללכת.

מאיר רובין: על חשבוני?

מאיר רובין: אני אחזיק מעמד.

יוסי אדוני: אתה חי במדינה שלך, אתה חי במדינה שלנו על חשבון הגב שלנו.

מאיר רובין: אני עושה מילואים חודש בשנה.

עמי דהן: היושב-ראש, אני חושב שהוא הגזים.

איתן כבל: עמי, פעם ראשונה - - -

עמי דהן: היושב-ראש, - - -

איתן כבל: עמי, החוצה.

איתן כבל: עמי, החוצה.

איתן כבל: עמי, החוצה.

מאיר רובין: - - -

קריאה: - - -

מאיר רובין: אני לא מתבייש בכלום.

איתן כבל: עשה לי טובה, ביקשתי החוצה.

עמי דהן: - - -

מאיר רובין: אני מבטיח לכם, הילדים שלי אוכלים ביצים כל יום ולא משנה מה המחיר.

מאיר רובין: בסדר?

מאיר רובין: הילדים של אנשים אחרים לא אוכלים ביצים כל יום בגללכם, בגלל התכנון הזה, בגלל התכנון הזה המחיר של הביצים הוא מהיקרים בעולם המערבי, בגללכם.

איתן כבל: תודה.

איתן כבל: תודה.

מאיר רובין: עכשיו שנייה, אני רוצה להגיע לנקודה.

איתן כבל: משפט אחרון.

מאיר רובין: אני רוצה להגיע לנקודה.

איתן כבל: כפרה, מה, התחלת ממלחמת השחרור?

איתן כבל: מה, אתה בששת הימים רק אני רואה.

קריאה: איתן, זה נאום של שטנה ושנאה.

קריאה: זה מה שיש פה.

איתן כבל: עשה לי טובה.

איתן כבל: תן לי.

איתן כבל: תראו מול מי אני צריך – גם מולכם, גם מול השר וגם מולו.

איתן כבל: תודה.

איתן כבל: עכשיו תשתקו.

קריאה: אבל אני מפחד יותר ממשרד החקלאות ממנו.

איתן כבל: אדוני, פעם שנייה - - -

דוד אוזנה: עזוב, הוא לא שווה כלום.

דוד אוזנה: מה אכפת לך?

דוד אוזנה: תנו לו לדבר.

דוד אוזנה: בלאו הכי הוא לא שווה כלום.

מאיר רובין: איתן, אני רוצה 20 שניות בלי שקוטעים אותי.

דוד אוזנה: די, די.

דוד אוזנה: אל תפריעו.

מאיר רובין: 20 שניות.

איתן כבל: דוד צודק, אדוני.

איתן כבל: חוץ מזה, בבחירות, כפרה עליך, אם היית נלחם ככה היית נבחר.

קריאה: אבל הוא לא רוצה.

קריאה: זה דמוקרטיה.

איתן כבל: יאללה, עכשיו שקט.

איתן כבל: שקט עכשיו, בבקשה.

מאיר רובין: אם אתם רוצים גאווה, אם אתם רוצים התיישבות, אם אתם רוצים לקום בבוקר ולדעת שאתם עשיתם את זה ולא להיות תלויים בכוח הפוליטי של שר כזה או אחר או של חבר כנסת כזה או אחר, אני אומר לכם, תפסיקו את זה אתם כי בסוף זה ייגמר.

מאיר רובין: בסוף התכנון בביצים ייגמר, בסוף חוק הגליל ייגמר, אני אומר לכם.

לאה יוגב: דבר לוועדה.

לאה יוגב: אל תטיף לנו מוסר.

איתן כבל: די, די.

מאיר רובין: וגם עוד דבר אחרון.

מאיר רובין: העניין הזה, כל התכנון הזה, הוא בכלל לא גזירת גורל.

מאיר רובין: יושבים עכשיו בוועדת הכנסת ומדברים על פיזור הכנסת.

מאיר רובין: אני אומר לכם, בכלל לא ברור שמותר להעביר עכשיו את התקנות האלה של - - -

קריאה: לך לבג"ץ, לך, לך לבג"ץ.

מאיר רובין: לא, אני לא עותר לבג"ץ נגד הכנסת - - -

קריאה: לך לבג"ץ.

מאיר רובין: כי לפי החוק השר בסך הכול יכול לקבוע מכסות.

מאיר רובין: אם התקנות האלו לא עוברות, אין מכסות.

איתן כבל: תודה.

מאיר רובין: שנייה.

איתן כבל: לא, אין שנייה.

מאיר רובין: עכשיו זה עניין פוליטי לחלוטין.

איתן כבל: די, עכשיו עצרתי אותך, יקירי.

קריאה: שחצן.

קריאות: - - -

איתן כבל: הי, הי, אתה מכיר, זה לא נוהל ניפוח עצמי בהליום ולעוף.

קריאה: תוציא אותו.

קריאה: תוציא אותו.

קריאה: שחצן.

איתן כבל: חלאס, די, נתתי לך מעל ומעבר מול כולם.

איתן כבל: עכשיו אני רוצה לענות בקצרה דבר אחד.

איתן כבל: חברות וחברים, תקשיבו טוב טוב, זו מדיניות שהולכת ותופסת מקום בממשלה שרובכם מצביעים עבורה.

איתן כבל: אז אל תבלבלו לי את המוח.

איתן כבל: הוא, שאני מחבב אותו מאוד, לא מסכים עם אף מילה שיוצאת מפיו, גם לא כשזה מימיקה.

איתן כבל: אבל אני מאוד מכבד את העמדה שלו ואת העניין שהוא מציג.

איתן כבל: אתם גם צריכים ללמוד ולדעת עוד דבר, זו המדיניות שהולכת להיות במשרד החקלאות.

איתן כבל: עכשיו אני אומר לך עוד דבר ואני לא מתכוון להתווכח איתך.

איתן כבל: אני רק אומר לך את הדבר הבא, חקלאות בלי תכנון אין לה זכות קיום.

איתן כבל: אני כבר שמעתי את זה, אני משנת 1987 בתוך הסיפור הזה.

איתן כבל: וכבר ראיתי את כל קודמיך בהתהוותם, כשהם היו עדיין בשלב של ביצית, לפני שהם בנו לעצמם תפיסת עולם.

איתן כבל: הם לא נתנו פתרון למחלות, הם לא נתנו פתרונות לבעיות של גידול שלא הצליח ואף אחד לא הצליח לתת להם - - -

לאה ורון: פגעי מזג אוויר.

איתן כבל: פגעי מזג אוויר וכל מיני דברים כאלה, שהממשלה לא ידעה לשלוט ולמנוע מהטייקונים להשתלט עליהם כי הם הגיעו למצב של להיות רעבים ללחם, חלקם.

איתן כבל: אני מכיר, עשיתי שם מילואים לא פעם ולא פעמיים, בזרעית ובמקומות אחרים.

איתן כבל: זה לא מצגות.

איתן כבל: אלה החיים.

איתן כבל: ואני רוצה לראות אחד, אחד שילך לגור במקומם.

קריאה: בוא תגור, בוא תגור איתי, בוא, בוא.

איתן כבל: האמת היא, אני מסתובב שם – מדינת ישראל שכחה אותם.

יצחק וקנין: יש גן ילדים?

יצחק וקנין: יש מעון יום?

יצחק וקנין: מה יש?

יצחק וקנין: מרפאה יש?

יצחק וקנין: מה יש שם?

יצחק וקנין: מה?

יצחק וקנין: מה?

יצחק וקנין: מה יש שם?

קריאות: - - -

יצחק וקנין: את הדמגוגיה שלך, זרוק אותה לפח זבל.

איתן כבל: יצחק, אל תגיד את זה - - -

קריאות: - - -

איתן כבל: תודה.

איתן כבל: תודה.

מאיר רובין: הכול בסדר, אנחנו חיים מצוין, עם שתי מכוניות - - -

איתן כבל: תודה.

איתן כבל: תודה.

איתן כבל: תודה.

איתן כבל: תודה.

קריאה: מילים כדורבנות.

איתן כבל: אני מודה לאדוני הדורבן.

קריאות: - - -

איתן כבל: חבר הכנסת סידה, בבקשה.

איתן כבל: האחרון איתן ברושי, והקראה.

איתן כבל: די, שקט.

איתן כבל: די.

איתן כבל: זה בשבילכם אני רוצה.

איתן כבל: הוא עושה לכם פיליבסטר.

קריאות: - - -

לאה ורון: אתה לא ברשות דיבור.

לאה ורון: חבר הכנסת סידה ברשות דיבור.

קריאה: על מה אתה קם בבוקר גאה?

קריאה: - - -

לאה יוגב: זה על חשבון התקנות.

לאה יוגב: אתם לא מבינים את זה?

איתן כבל: אלקבץ, - - -

לאה ורון: לאה, את לא ברשות דיבור.

איתן כבל: אני בדקה ל-11 עוזב הכול, לא משנה איפה זה.

דן סיידה: אדוני היושב-ראש, לצערי, מכל מה שנאמר פה, מכל האנשים שדיברו מדם ליבם, אני בטוח שבסופו של דבר אנחנו נראה בעיתונות, עיתונות מסוימת, רק את הציטוטים של האיש הזה מקהלת, לדאבון ליבי.

דן סיידה: אבל לא בשביל זה אני באתי לשאול.

דן סיידה: אתה ותיק בפורום קהלת?

מאיר רובין: שבע שנים.

דן סיידה: אתה מכיר את כל החברים שהיו שם וישנם היום?

מאיר רובין: כן.

דן סיידה: אתה יכול לענות לי, אם המנכ"ל הזה היה חבר פעם בפורום קהלת?

מאיר רובין: אני המנכ"ל.

דן סיידה: לא.

דן סיידה: מנכ"ל משרד החקלאות?

מאיר רובין: לא.

דן סיידה: אתה יכול לבדוק?

מאיר רובין: אני יודע.

מאיר רובין: אני המנכ"ל.

דן סיידה: לא, אמרתי אם הוא היה בעבר?

מאיר רובין: אני אומר לך שלא היה.

דן סיידה: לא היה לו שום קשר לפורום קהלת?

דן סיידה: הדברים שלך ייבדקו.

מאיר רובין: הוא לא עבד ולא עובד בפורום קהלת.

דן סיידה: לא אמרתי עובד.

דן סיידה: אמרתי אם הוא היה חבר בפורום קהלת.

מאיר רובין: הוא לא חבר - - -

דן סיידה: הוא לא היה אף פעם חבר בפורום קהלת?

מאיר רובין: לא, לא היה אף פעם - - -

איתן כבל: הוא מושפע מאוויר הפסגות של קהלת.

דן סיידה: יש לי בידי חומר אחר לחלוטין.

דן סיידה: אבל אני אציג אותו כש - - -

איתן כבל: דן, בוא תסיים.

דן סיידה: סיימתי.

איתן כבל: תודה.

איתן כבל: איתן ברושי, משפט אחרון.

איתן כבל: עמי, אני באמת אוציא אותך עכשיו ולא אחזיר אותך.

איתן כבל: ,

עמי דהן: - - -

איתן כבל: אתה לא דיברת?

עמי דהן: לא, אמרתי - - -

איתן כבל: אה, הוא קורא שפתיים.

איתן כבל: נכון?

עמי דהן: לא משהו רע.

עמי דהן: אמרתי לו שיבוא לאביבים, אני רוצה להזמין אותו לביקור.

איתן כבל: תודה רבה.

איתן כבל: אז כן דיברת.

איתן כבל: עכשיו שקט.

לאה יוגב: די, באמת, חבר'ה.

איתן ברושי: אדוני היושב-ראש, חברי הכנסת, חבריי המגדלים ובעיקר מהגליל, אנחנו דנים בשעה קשה לענף כולו, גם בפטם וגם בהטלה.

איתן ברושי: אני לא רוצה להיכנס לעניין הפוליטי, אבל זה לא מצב שהיינו צריכים להגיע אליו ובעיקר צריך לצאת ממנו כמה שיותר מהר.

איתן ברושי: אנחנו צריכים להבחין בין הטווח הארוך של רפורמות גדולות אם הן נכונות בענף הזה, גם בהטלה בפטם, אני לא נכנס לזה, בין הטווח הקצר, אדוני היושב-ראש, של התושבים והיישובים.

איתן ברושי: שאלת קיום היישובים היא לא שאלה שרק תלויה בענף הזה, אבל במידה רבה הענף הזה הוא תנאי לקיומם של התושבים והיישובים.

איתן ברושי: אני רוצה להגיד למשרד החקלאות שהבאתם אותנו פעם נוספת למצב גבולי עם לוח הזמנים.

איתן ברושי: לכן, איתן, אני רוצה להציע פה הצעה.

איתן ברושי: משום שיש פה אחריות של משרד החקלאות, משום שהגענו לקצה גבול הזמן עוד לפני הבחירות של לוח השנה, כל שינוי לעומת 2018 שלא מקובל יורד מסדר היום וחוזרים ל-2018.

איתן ברושי: חייבים לגמור את ההחלטות האלה תוך חצי שעה.

איתן ברושי: לאה, אני רוצה שתשמעו מה שאני מציע.

איתן ברושי: אם יש מחלוקת עם המגדלים והיישובים על שינוי לעומת 2018, אנחנו הולכים ל-2018.

איתן ברושי: אנחנו לא נאפשר למשרד החקלאות גם להביא אותנו בדקה ה-90 וגם לעשות שינויים לא מוסכמים.

איתן ברושי: עכשיו צריך לגמור את זה.

איתן ברושי: והערה אחרונה – אני התרשמתי ביישובים לאחרונה, אין שום סיכוי שתיבנה איזושהי חווה ב-2019 משום שהאוצר שיושב פה נציגהּ, לא נתן כסף אלא לתשתיות, אז יכול להיות שעוד קבלן יתעשר מהתשתיות, לא יקימו שום לול בתנאים של היום, לרבות ממשלת מעבר.

איתן ברושי: ולכן נשאלת השאלה אם זה נכון לשריין ביצים לחוות שלא יקימו.

איתן ברושי: בואו ניתן את הביצים שמשריינים לחוות שצריך לעזור להן, ונשמור את ההחלטה אם היא נכונה לשנה שתבוא אחר כך.

איתן ברושי: ב-2019 לא יקימו שום דבר.

איתן ברושי: ולכן צריך לדבר עכשיו על החברים האלה שבאים מפתחן של המנהרות, וזה לא משנה אם זו מנהרה אמיתית או רעיונית.

איתן ברושי: הם יושבים על פתחו של הר געש.

איתן ברושי: הלילה יכול להתפתח שם אירוע.

איתן ברושי: ולכן צריך לתת להם את כל העזרה הנדרשת, והשאלה שלהם היא מה קורה מחר, לא מה קורה בעוד שנים.

איתן ברושי: אני מבקש שנרוץ להחלטות ונקבל את מה שמוסכם.

איתן ברושי: ומה שלא מוסכם, שיישאר לשנה הבאה.

איתן כבל: אנחנו עוברים להקראה.

אפרת ורד: אני עורכת דין אפרת ורד, לשכה משפטית במשרד החקלאות.

קריאה: קיבלתם את ההתייעצות של המועצה?

איתן כבל: די, חבר'ה, די.

איתן כבל: חברים יקרים, אם תהיה עוד הפרעה, אני מסיים את הדיון.

איתן כבל: זה הכול.

איתן כבל: פשוט מאוד.

איתן כבל: אני מכנס, עושה את הכול בשבילכם, ואתם אלה שמפריעים לי?

איתן כבל: די, אתם רוצים את הענבים או לריב עכשיו עם השומר?

איתן כבל: חלאס.

איתן כבל: באמת, די.

איתן כבל: עד לכאן יש הערות?

איתן כבל: אפשר לאשר עד כאן?

איתן כבל: מי בעד?

יצחק וקנין: אני לא מצביע.

לאה ורון: חבר הכנסת ברושי יצביע במקום חברת הכנסת איילת נחמיאס ורבין.

יצחק וקנין: אני מגדל.

לאה ורון: דן סידה יצביע במקום חבר הכנסת וקנין שלא מצביע.

איתן כבל: אתה גם מגדל.

יצחק וקנין: גם דני מגדל.

איתן כבל: אז עשה לי טובה, אל תצביע.

נורית קורן: כן, כן.

נורית קורן: הוא אמר שהוא לא מצביע.

נורית קורן: אז זה רק אני והוא.

איתן כבל: מי בעד?

איתן כבל: ירים את ידו שוב.

איתן כבל: תודה.

איתן כבל: אושר.

איתן כבל: בעד – פה אחד

אסף לוי: אדוני היושב-ראש, סעיף סעיף?

איתן כבל: כל עוד לא מרים מישהו את היד ועוצר אותנו, אז לקרוא, ואז אני אעצור פה, נצביע על כל מה שלא היתה עליו המחלוקת עד לאותו רגע, כדי שנוכל להתקדם בהקראה.

איתן כבל: יש לך הסתייגות?

יוסי אדוני: כן, לגבי גודל המכסה הארצית, 2,440 מיליון.

יוסי אדוני: זה יותר מדי.

יוסי אדוני: זה כולל בפנים את התוספות של 200,000 - - -

אסף לוי: זה לא כולל.

אסף לוי: זה כולל את אותה מסגרת שהיתה בשנה שעברה לאותה תקנה, זה מורכב מהתוספת הרוחבית של עד 3% - - -

יוסי אדוני: השאלה היא אם לא יאשרו את - - -

איתן כבל: אני כבר אומר לכם, זה לא הולך להסתיים עכשיו.

איתן כבל: אני כבר מבין.

איתן כבל: אני רוצה להבהיר, אם על זה אתם מגיעים לפה, מר לויט, בלי שיש הסכמה בין המגדלים לבין המועצה - - -

יצחק וקנין: לא, יש הסכמה - - -

איתן כבל: אז עזוב, אל תעצרו אותי על כל דבר.

איתן כבל: זה ברור.

איתן כבל: הוויכוח הוא לא על הדברים האלה.

איתן כבל: אני אומר לך, אתם סתם מעכבים אותי.

איתן כבל: מר לויט, יש הסכמה?

קריאות: אין בעיה.

קריאות: אין בעיה.

איתן כבל: תודה רבה, אני מעלה להצבעה.

יצחק וקנין: אין בעיה עם זה.

יוסי אדוני: יש בעלי אינטרס שיש להם עניין עם זה.

יצחק וקנין: אין בעיה, יוסי, אתה סתם מעלה בעיות - - -

איתן כבל: יקיריי, שאלתי את מר לויט.

איתן כבל: אדוני, אי אפשר שמר לויט ברצונכם הוא בסדר, וכשלא אז לא בסדר.

נורית קורן: אפשר לקבל הבהרה לגבי המספר?

נורית קורן: מה הוא מתכוון?

אסף לוי: באחת התקנות יש תוספת קבועה למי שיעבור ללול רפורמה של 100,000 או 200,000 ביצה.

אסף לוי: המסגרת שנקבעה בתקנה הזאת זהה למסגרת שנקבעה בתקנות 2018.

אסף לוי: אין פריצה של אותה מסגרת.

אסף לוי: התוספת שמובאת פה, הגדילה בכמות מורכבת מתוספת של עד 3% רוחבית למגדלים הקיימים כל עוד יעמדו בתקנות, ותוספת של כ-155 מכסות חדשות למגדלים, לחיזוק היישובים.

אסף לוי: אני לא מבין איך אפשר לחזק את הצפון בלי לתת מכסות למגדלים חדשים.

נורית קורן: כלומר, אתם רוצים לתת גם למגדלים חדשים, אבל עד שיהיו מגדלים חדשים אתם נותנים את זה כרגע לקיימים?

אסף לוי: לא, מה פתאום?

אסף לוי: לא נותנים כרגע לאף אחד.

איתן כבל: נורית, איחרת, וגם ככה הלו"ז – כל הדברים האלה כבר עסקנו בהם.

איתן כבל: אני מעלה להצבעה את תקנה 2. מי בעד? ירים את ידו.

איתן כבל: בעד – פה אחד

איתן כבל: אושר.

איתן כבל: ויהודה מצביע במקום חבר הכנסת דוד ביטן.

שמואל לויט: לגבי סעיף 4 - - -

איתן כבל: קודם כל נצביע על סעיף 3.

איתן כבל: מי בעד תקנה 3?

איתן כבל: בעד – פה אחד

שמואל לויט: התוספת בדבר 3% שעליה דובר כל השנים, ב-30 השנים האחרונות, היתה תמיד בסעיף 4 והיא צריכה להופיע גם השנה פה, כפוף להסכמה שהושגה, שמי שירצה למכור - -

אסף לוי: אף אחד לא הסכים.

שמואל לויט: - - מי שירצה למכור את התוספת הזו, תיגרע התוספת ממכסתו.

איתן כבל: עוד לפני השאלה אם תיגרע או לא תיגרע, מה הבעיה כמו שמר לויט - - -

אפרת ורד: הסוגיה הזו נבחנה על ידי הלשכה המשפטית מול משרד המשפטים בשלב אישור נוסח, ועל רקע הקבוע בחוק בדבר עבירות המכסה המנגנון המתאים לוודא את מימושן של התכליות שעומדות - - - הקביעה של התוספת הוא באמצעות קביעת התוספת כתוספת חד פעמית, ובתקנות לשנת התכנון הבאה, כפי שאסף הודיע קודם לכן, בכוונת המשרד להביא לאישור הוועדה הצעה לקביעת תוספות אלה כתוספות קבועות אם המגדל ייצר את מלוא מכסתו.

איתן כבל: בבקשה, אדוני.

תומס מנור: אני עורך דין תומי מנור, משרד - - -, יועץ משפטי של המועצה.

תומס מנור: התקנות הן במהותן תקנות חד פעמיות משום שהן נעשות לשנה אחת.

תומס מנור: ההגדרה של חד פעמית, אנחנו לא בדיוק מבינים מה היא מוסיפה למטרה שבשנה הבאה ינהגו כך או אחרת.

תומס מנור: ולכן לא היתה שום סיבה, משפטית לפחות, לקבוע את ההגדרה של חד פעמית.

תומס מנור: מכסה ניתנת לשנה אחת, כך קבוע בחוק, כך קבוע גם בתקנות האלה.

תומס מנור: ולכן המשטר הקודם שבו בסעיף 4 הנושא הזה נכלל, לא מפריע לשום תכלית כפי שהמשרד מבקש וכפי שאני מניח שגם מוסכם על המגדלים שיירשם בפרוטוקול שבשנה הבאה, אם מישהו מכר את התוספת הוא לא יקבל אותה בשנה הבאה.

תומס מנור: אבל זה לשנה הבאה.

יצחק וקנין: אם התכלית היא אותה תכלית, אז מה הבעיה?

איתן כבל: אני לא מבין מה הבעיה פה.

איתן כבל: יש פה נציג של משרד המשפטים?

איתן כבל: בבקשה, גברתי.

הגר סלקטר: החוק קובע שמכסה אישית ניתנת להעברה.

איתן כבל: ולמה בשנה שעברה לא היתה בעיה, והשנה - - -

הגר סלקטר: לא, דרך אגב, גם בשנה שעברה – ובגלל זה הופתעתי לשמוע את היועץ המשפטי של מועצת הלול – גם בשנת 2017 וגם בשנת 2018 - - -

איתן כבל: לא, הוא אומר שזה היה כתוב בסעיף 4 בשנה שעברה.

שמואל לויט: התוספת הקבועה תמיד היתה בסעיף 4.

אפרת ורד: ואנחנו חושבים שזה לא נכון, בגלל זה שינינו את זה לתוספת חד פעמית, בדיוק מהטעמים שדיברתי עליהם.

איתן כבל: סליחה, זה לא לזה ולא לזה.

איתן כבל: אני לא רוצה פה לשלוח אתכם עכשיו להתדיינות משפטית.

איתן כבל: אם אין פגיעה במהות של הרצון של הסעיף, והוא לא מבהיר את הסעיף, אז לא צריכה להיות מניעה, מר לויט.

שמואל לויט: אז שזה יהיה בסעיף 4, כמו ב-30 השנים האחרונות.

איתן כבל: לא הבנת אותי.

איתן כבל: אני רוצה להבין ממה אתה חושש, אם זה לא בסעיף 4?

שמואל לויט: כפי שאמרה היועץ המשפטי, המכסות ככלל הן לשנה אחת.

שמואל לויט: אין פה בכלל - - -

אסף לוי: אי אפשר.

אסף לוי: מתבססים על המכסה של שנה קודמת - - -

מרב תורג'מן: זה לא נכון להגיד שזה מכסה לשנה אחת, כי יש פה התבססות על השנים הקודמות, ותמיד מתייחסים למכסה שהיתה בשנה הקודמת פלוס משהו.

איתן כבל: אדוני היועץ המשפטי ומר לויט, אני לא רואה פה בעיה במהות.

איתן כבל: אנחנו תיכף ניגע במהות.

איתן כבל: אני גם לא מקבל, ואסור שתגידו את זה גם אתם, שהמכסה היא זמנית.

איתן כבל: היא מכסה שמתחדשת מדי שנה.

איתן כבל: הפרוצדורה היא של התחדשות שנתית, אבל המכסה היא מכסה קבועה.

איתן כבל: זה לא שמחר מישהו יכול להגיד, אוקיי, בא לי, אני לוקח לך את המכסה.

איתן כבל: האופן שבו הדברים מתגלגלים הוא שנתי.

מרדכי אלקבץ: כבוד היושב-ראש, הרציונל אחרי ההתנגדות ואחרי העברת הסעיף הזה לסעיף 8, הוא לא משפטי כלל.

מרדכי אלקבץ: אמר אסף היום והוא אומר את זה בחודש האחרון, שההתנגדות היא מכיוון שיש חשש שאנחנו נסחור במכסה, בתוספת.

מרדכי אלקבץ: זה הסיפור.

איתן כבל: יש כאן שני עניינים שונים.

איתן כבל: נגיע לתוספת.

איתן כבל: גם אם היא תהיה כתובה בסעיף חרבת א-טנאק, נצטרך להתייחס אליה לגופו של עניין ולא איפה היא מונחת.

איתן כבל: זה לא רלוונטי.

איתן כבל: תיכף נגיע לזה.

איתן כבל: אני לא רואה בזה שום בעיה, זה על המיליארד לדון שתי דקות, ועל האלף שקל עכשיו אנחנו פה – זה כולה חארטה בארטה שמארטה.

איתן כבל: אין שום דבר שמשפיע על העניינים.

איתן כבל: מי בעד תקנה 4?

איתן כבל: ירים את ידו.

איתן כבל: בעד – פה אחד

איתן כבל: תודה.

איתן כבל: אושר.

איתן כבל: הלאה.

אפרת ורד: בתקנה 5 יש לנו כמה עדכונים.

אפרת ורד: אני אגיד אותם תוך כדי.

קריאות: רגע, רוצים להתייחס לסעיף הזה.

יצחק וקנין: גם תיקוני נוסח וגם תיקון מהותי.

יצחק וקנין: אתם מדברים על 20 דונם, ועל התקן של נחלה.

יצחק וקנין: תקן נחלה הוא 30 דונם.

יצחק וקנין: ולכן אני חושב שצריך ללכת לפי התקן שנקבע במשרד החקלאות ובמינהל.

יצחק וקנין: ולכן תשימו את זה על 30 דונם.

יצחק וקנין: זו דעתי שלי.

יצחק וקנין: אי אפשר לעשות את זה בתקן בצורה הזאת.

קריאה: אין תקן 20.

אסף לוי: אדוני היושב-ראש, אין התנגדות.

אסף לוי: המשרד יתקן ל-30.

איתן כבל: תודה.

קריאות: וגודל המכסות.

קריאות: גודל המכסות זה 50.

קריאות: גודל המכסות מ-40 ל-50.

יצחק וקנין: אני מסביר.

יצחק וקנין: אני רוצה לנגוע בדברים מהותיים מכיוון שזה התקן של הנחלות גם בתוך היישובים החקלאיים.

יצחק וקנין: ברובם אין שום יישוב שהוא פחות מ-60.

יצחק וקנין: לכן הייתי אומר לשים את זה ב-50 ולא ב-40.

אסף לוי: אין לי התנגדות לתקן את ה-40 ל-50, אבל רק שים לב כי יש בעוד סעיף שאנחנו מתייחסים ליישוב כיישוב מוטה הטלה, וגם במקום השני נצטרך לעדכן, במקום 40 ל-50, כי אנחנו צריכים להיות אחידים.

אסף לוי: אין לי התנגדות - - -

קריאה: איזה סעיף זה?

אסף לוי: בסעיף שאומר לעבור למועצה איזורית בתנאי שמספר מגדלי הטלה נמוך מ-40.

אסף לוי: אז צריך גם את זה לתקן כי צריכה להיות אחידות.

יצחק וקנין: אין בעיה מאחר שזה התקן.

מרב תורג'מן: זו פשוט היתה הערה למה הכוונה בתנאי הסף, כי אין פה הגדרה לתנאי הסף ולא ברור מה הם התנאים, ולכן אנחנו חושבים שצריך להיות כתוב פה: העומד בתנאים הקבועים בתקנות אלה.

אסף לוי: אוקיי, זה מה שהוספת בסעיף (3) ולא העברנו אותו גם ל-(2).

מרב תורג'מן: וזה יהיה תיקון לכל הפסקאות שמתייחסות לתנאי הסף.

אסף לוי: בסדר.

אסף לוי: זה מופיע לי גם בפסקה (3) ונעתיק אותה גם לפסקה (2).

אסף לוי: לקרוא את הסיפה עוד פעם?

איתן כבל: תקריא, כן.

אסף לוי: "לאחר קביעת המכסה לכלל המבקשים בקרב אוכלוסייה זו העומדים בתנאים הנוספים הקבועים בתקנות אלה, תועבר המכסה לחלוקה בקרב המגדלים לפי פסקה (3);"

אסף לוי: בסדר.

מרב תורג'מן: בסדר.

מרב תורג'מן: לא משנה, נוסח.

מרב תורג'מן: ויש פה תיקון כך שבמקום 20 דונם יהיה כתוב 30 דונם ובמקום 40 יהיה כתוב 50.

מרדכי אלקבץ: אני רוצה לבקש התייחסות לגלגול שכל הזמן אנחנו מגלגלים.

מרדכי אלקבץ: אנחנו יודעים בסופו של דבר לאן זה מכוון.

מרדכי אלקבץ: אני לא רואה שום סיבה אמיתית לגלגל מכסות שלא מנוצלות כאן – מן הסתם הן כן ינוצלו.

מרדכי אלקבץ: אין בזה שום היגיון לגלגל.

מרדכי אלקבץ: בסוף זה מגולגל לשבע.

מרדכי אלקבץ: אם תשימו לב, תקראו את המשך התקנות, ואנחנו נראה, בסוף זה מתגלגל לשבע ושם יש כוונת מכוון.

אסף לוי: המכסות נשארות באיזורים שאנחנו רוצים.

אסף לוי: מתקנה (2) זה עובר ל-(3), ואת (3) תיכף נקריא.

אסף לוי: זה פותר את הבעיה של האנשים שהפסיקו לצערנו לגדל פטם, ונותנים להם אפשרות.

אסף לוי: המעבר מ-(2) ל-(3) חשוב.

קריאה: אבל (3) מתגלגל ל-(7).

אסף לוי: ו-(3) יתגלגל ל-(7) כי אנחנו רוצים לחלק מכסות חדשות.

אסף לוי: למה שלא יתגלגל?

אסף לוי: כולנו יודעים שימלאו את זה, אז מה?

אסף לוי: - - -

איתן כבל: אסף, אני מסכים איתך.

אסף לוי: תודה.

איתן כבל: די, חלאס, חבר'ה, נו.

יוסי אדוני: בכללים של 2018 אנחנו הבאנו בפניך את הנושא של צביעת 35 מכסות ליישובים צמודי גדר.

איתן כבל: עשה לי טובה, דבר על זה עכשיו, אחי.

יוסי אדוני: אתה אישרת את זה והתנית את האישור הזה בצביעה של יישובי גדר בהארכת חוק איזור עדיפות לאומית.

יוסי אדוני: האריכו את החוק, זה לא נמצא בתקנות, הורידו את זה.

יוסי אדוני: איפה הצמודי-גדר, מה שאתה אישרת?

איתן כבל: א', אני אזכיר לך, אני לא הממשלה.

יוסי אדוני: בממשלה זה עבר בסדר.

יוסי אדוני: פה, בתוך משרד החקלאות - - -

אסף לוי: אני מוחה על הדברים האלה.

אסף לוי: זה לא נכון.

אסף לוי: עובדה שהנוסח הראשון שהובא להתייעצות המועצה כולל סמוכי גבול וצמודי גדר.

יוסי אדוני: ואיפה התייעצות המועצה?

יוסי אדוני: - - -

אסף לוי: ואם היית שומע את הדברים שדירתי בפתח דבריי - - -

יוסי אדוני: יש לי החלטה של התייעצות המועצה שהבאתי לכם, תביעה של 35 מכסות ביישובי גדר - - -

איתן כבל: אדוני, אדוני, תודה רבה.

איתן כבל: אני מצביע על מה שהוקרא עם התיקונים.

יוסי אדוני: איציק, אתה פספסת את הדבר הזה.

איתן כבל: בסדר, אחר כך הוא יקרא את הפרוטוקול.

איתן כבל: תקנות 5(א)(1) ו-(2) עם התיקונים והתוספות, מי בעד?

איתן כבל: ירים את ידו.

נורית קורן: נמנעת.

איתן כבל: חברים, אל תעשו על הגב שלי סיבוב.

איתן כבל: אני סוגר את הישיבה.

איתן כבל: חבר'ה, פה אם לא יהיה פה אחד, אני מעיף אתכם החוצה.

איתן כבל: תודה רבה.

איתן כבל: לא עליי.

איתן כבל: לא עליי.

יוסי אדוני: - - -

איתן כבל: אדוני, אני קורא אותך לסדר פעם ראשונה, אני קורא אותך לסדר פעם שנייה.

איתן כבל: פעם שלישית אתה לא תחזור לדיון.

איתן כבל: לא יקרה, לא יקרה, לא אצלי.

איתן כבל: אתם רוצים?

איתן כבל: אני סוגר את הדיון עכשיו.

איתן כבל: פה אחד.

איתן כבל: שמעתם אותי?

איתן כבל: זה הכול.

איתן כבל: לא יהיו פה טובים ויותר טובים.

איתן כבל: זה הכול.

איתן כבל: תודה.

איתן כבל: מי בעד?

איתן כבל: ירים את ידו.

איתן ברושי: איזה סעיף?

איתן כבל: הסעיף שהקראנו עכשיו.

מרב תורג'מן: 5(א)(1) ו-(2).

איתן כבל: תודה.

איתן כבל: חברים, אני לא מוכן לזה, נורית.

איתן כבל: אני פה קורע את התחת בשבילם כל השנה.

איתן כבל: בעד – פה אחד

איתן כבל: תודה.

איתן כבל: אושר.

איתן כבל: הערות?

איתן כבל: בבקשה, אלקבץ.

מרדכי אלקבץ: סעיף זה בא לעשות תעדוף ליישובים צמודי גדר, כמו כפר יובל.

מרדכי אלקבץ: שם יש קבוצה של מגדלי פטם שחדלו לגדל והם יכולים להיכנס לתוך - - -

איתן כבל: תגיע לעניין.

איתן כבל: אני רוצה לעזור להם.

איתן כבל: בלי הקדמות.

מרדכי אלקבץ: היתה החרגה, שזה יישובים צמודי גדר.

מרדכי אלקבץ: משרד המשפטים פתאום טוען שלא ניתן חוקית להחריג אותם כיישובים צמודי גדר, בעוד שאנחנו נראה בסעיף (4), הסעיף הבא, יש איזור עוטף עזה.

מרדכי אלקבץ: למה עוטף עזה זה נכון וצמודי גדר זה לא נכון?

איתן כבל: חברים, לפני שאתם עונים כי אין הגדרה של צמודי גדר – סליחה, אני רוצה למצוא פתרון - - -

קריאה: תעלה את זה ל-30.

איתן כבל: אדוני מוכן לתת לי לעזור לו?

איתן כבל: שאדוני לא יעזור לי.

קריאה: זה לא ייתן כלום, ה-30.

קריאה: מה זה ייתן?

איתן כבל: חברים, אתה מוכן בבקשה לא להיות היועץ שלו?

איתן כבל: יכולת לייעץ לו כל הדרך בנסיעה איתו.

קריאה: הוא לא נסע איתי.

איתן כבל: אז אל תייעץ לו.

איתן כבל: בדיוק נזכרתם לייעץ כשהגענו לפה.

איתן כבל: תשתקו וזהו.

איתן כבל: אני רוצה להבהיר.

איתן כבל: אני אומר לך, אסף, אם לא, אני לא אעביר את התקנות האלה.

איתן כבל: אני רוצה לעזור להם.

אסף לוי: לשכמותם, ולהבנתי זה עוזר להם.

איתן כבל: לשכמותם.

איתן כבל: שמעת אותי?

איתן כבל: תודה.

איתן כבל: אני רוצה פתרון.

איתן כבל: זה הכול.

ציון אברהם: אני ציון אברהם, יושב-ראש ההנהלה של כפר יובל.

ציון אברהם: אלה בדיוק הדברים.

ציון אברהם: כדי לפתור את המחלוקת הזאת וכדי ש-25 מכסות לא יהוו בעיה, יכול להיות שאם יש באיזורי צמודי גדר כמונו, ממש 300 מטר מהגבול, שזו פרנסתם, אז יכול להיות שלא צריך להיצמד ל-25 מכסות, אלא צריך להגדיל ל-35 או ל-30 מכסות, וזה בטוח יפתור את כל הבעיות.

אסף לוי: המשרד לא יתנגד להוסיף את התוספת.

אסף לוי: אני רק מבקש להזכיר שהצבענו על הכמות הכוללת, ואם אנחנו מגדילים את מספר המכסות, נצטרך לחזור לסעיף - - -

מרב תורג'מן: ל-155, להגדיל את ה-155.

מרב תורג'מן: זו הכוונה.

אסף לוי: 150, וגם את (2) שקבענו 2 מיליארד ו-440 אלף, כי אם אני מוסיף עוד מכסות אז צריך גם להגדיל - - -

איתן כבל: אני כבר רואה את הראש של אסף, איך הוא מכניס עיזה.

אסף לוי: למה עיזה?

אסף לוי: לא.

אסף לוי: למה?

אסף לוי: אני צריך את המסגרת.

איתן כבל: אני רואה את החיוך, אחי.

איתן כבל: אל תתאמץ.

איתן כבל: תיכף תתפקע לך.

איתן כבל: עזוב, עזוב.

איתן כבל: זה מה שנקרא עכשיו, חובת ההוכחה היא עליכם.

שמעון ביטון: תן לי.

איתן כבל: לא.

איתן כבל: אתה תיתן לי עכשיו להגיד לך לפני שאתה נותן את ההרצאה מהצד שלך.

שמעון ביטון: שלי לעזור להם.

איתן כבל: לא.

איתן כבל: שנייה.

שמעון ביטון: אתה תדאג שיצביעו וזהו.

איתן כבל: תן לי, תן לי להגיד מילה.

איתן כבל: תאמין לי, מה אתה חושב, שאני פראייר?

איתן כבל: אני מבין עניין.

איתן כבל: תקשיבו טוב טוב, זה חבל דק.

איתן כבל: אם יש סולידריות, היא תהיה סולידריות אמיתית מצדכם.

איתן כבל: שלא פתאום עכשיו תגידו, אה, המכסות כולן עולות, יהיו יותר מדי ביצים.

איתן כבל: אני מכיר גם את כל הדברים האלה.

איתן כבל: אני אומר את זה בזהירות.

איתן כבל: אני אמרתי להם, וזו חובתנו לנסות לעשות מאמץ לסייע להם ולשכמותם.

איתן כבל: סולידריות היא לא רק במילים.

איתן כבל: סולידריות היא גם במעשים.

איתן כבל: שותפות היא במעשים.

איתן כבל: ואני כבר אומר את ההרצאה, לפני שאדוני ייתן לי עצה שאני לא יודע מה לעשות איתה.

שמעון ביטון: אדוני היושב-ראש, אין ספק שנושא כפר יובל הוא נושא כאוב מאוד, וניסה אדוני לפתור את הבעיה כבר ב-2018.

שמעון ביטון: ניסינו לפתור את הסוגיה של כפר יובל כבר בתקנות 2018, והיה אחד מסעיפי התקנות ב-2018 שבעצם נתן להם מענה חלקי.

שמעון ביטון: בעצם היתה שם עז עם קרניים שמישהו גידל - - -

איתן כבל: זה תיש.

איתן כבל: עז עם קרניים זה תיש.

איתן כבל: עז זו הנקבה.

שמעון ביטון: אני מגדל עופות.

שמעון ביטון: אז אחרי שהבהרת לנו מה ההבדל בין עז לתיש, רשמתי את הדברים, היתה שם מגבלה של חקלאי שלא גידל בפועל באחת משלוש השנים שקדמו, לא יכלו להיכנס.

איתן כבל: יש לנו הצעה.

איתן כבל: אני חושב שהיא טובה.

איתן כבל: היא יכולה לעבוד לציפיות שלכם.

איתן כבל: אסף, תן את העצה.

יצחק וקנין: חבל על הזמן, שמעון.

יצחק וקנין: תן לו.

איתן כבל: שמעון, תאמין לי.

איתן כבל: אסף, בבקשה.

לאה ורון: לא, לפני העצה של אסף, שחבר הכנסת וקנין יתייחס לזמנים של הישיבה.

יצחק וקנין: יש תוספת זמן.

יצחק וקנין: דיברתי עם היושב-ראש.

איתן כבל: אנחנו מודים לך.

לאה ורון: עד מתי?

שמעון ביטון: זה שיגדילו את המספר ל-45 או ל-55, זה אחיזת עיניים.

שמעון ביטון: הם לא בפנים עם כל העדיפות הלאומית, עם כל עם ישראל.

שמעון ביטון: בעצם אם לא יהיה כפי שאסף יודע שהוגש לנו בזמנו, יוקצו למגדלים חדשים בעלי משק, לול, ייצור פטמים, ביישובים צמודי גדר, הם לא יהיו בפנים, הם יהיו עם כל עם ישראל.

איתן כבל: שמעון, שמעון, שמעון - - -

שמעון ביטון: זה לא פותר להם את הבעיה.

איתן כבל: שמעון, אצלנו בשכונה אומרים, כפרה עליך, בדאלק, אתה.

איתן כבל: תקשיב.

איתן כבל: מה אתה ממציא לי דבר שכבר אלף פעם אמרתי לך, הוא איננו קיים?

איתן כבל: אין יותר הגדרה.

איתן כבל: הממשלה שלכם שאתם מצביעים עבורה - -

שמעון ביטון: גמרה אותנו.

איתן כבל: - - ביטלה את המושג צמודי גדר.

איתן כבל: עבדכם ניסה להילחם בזה אלף פעם.

איתן כבל: אל תביא לי המצאות שהם לא יכולים לעמוד, שזה סתם – אתה נותן לי אחיזת עיניים.

שמעון ביטון: אז תן לי פתרון.

יוסי אדוני: - - -

איתן כבל: סליחה, אדוני.

איתן כבל: אני עכשיו אאשר משהו שהוא לא חוקתי, יבואו לזה, יתחיל משרד הנשפטים, יתחיל פה, יתחיל זה.

איתן כבל: תגידו לי, מה, ג'יננתם את רבי.

איתן כבל: אסף, לעמדה שלך ותן את ההצעה.

איתן כבל: תציע, אני אחשוב, כן אפשר לעשות את זה או אי אפשר.

איתן כבל: אבל קדימה, בלי עצות.

איתן כבל: אל תקפצו.

איתן כבל: תזכרו, לפני שאתם קופצים, סולידריות.

אסף לוי: אני מציע לאור בקשת חברי הכנסת להוריד חמש מכסות מסעיף 7, שעוד לא קראנו, עדיפות לאומית, ולהגדיל את הסעיף הזה במקום 25 ל-30.

אסף לוי: הבעיה שידידי שמעון ביטון אמר, שאנחנו נותנים את זה בכל איזור עדיפות לאומית.

אסף לוי: זה לא ככה.

אסף לוי: זה מוגדר באיזור עדיפות לאומית למגדל פטם שביישובו היו מעל 20 בעלי מכסות.

אסף לוי: אם חושבים פה הוועדה, ואפשר להתייעץ עם הלקוחות אם צריך להגדיל את המספר הזה, אפשר לבחון.

איתן כבל: תודה.

מאיר רובין: אני רק רוצה להעיר שבתקופת בחירות, להעביר חמש מכסות משם, מידידי של סמנכ"ל לידידי של ההוא, טיפה טיפה, איך לומר, לא נעים - - -

איתן כבל: שאדוני ייגש לבג"ץ.

איתן כבל: תודה.

מאיר רובין: חלילה לי מלעשות את זה.

איתן כבל: אדוני, סליחה.

איתן כבל: זה ממש אפילו נתלית עכשיו, כפרה עליך, אין אילן עוד שהגיע לגודל שנתלית עליו.

איתן כבל: די, חלאס.

איתן כבל: די, מספיק.

איתן כבל: נתתי לך.

איתן כבל: נסחפת.

איתן כבל: די.

מרדכי אלקבץ: שאלה אחת.

איתן כבל: אין בעיה.

איתן כבל: נזמין נרגילות.

איתן כבל: נשב.

איתן כבל: תזמינו גם גת, יש לנו זמן עד הלילה.

מרדכי אלקבץ: איתן, איתן, האם יישובי גדר כלולים בהגדרה?

איתן כבל: כמה פעמים, חברים יקרים, נלחמתי בשבילכם לנסות להחזיר את העניין הזה?

איתן כבל: האמינו לי, באמת.

איתן כבל: אני.

איתן כבל: לא אתם.

אסף לוי: כדי לעשות סדר בצמודי גדר וסמוכי גבול – יש החלטת ממשלה 3738 שמגדירה את האיזורים האלה.

אסף לוי: אבל בהגדרה הזאת, באותה החלטת ממשלה, כדי להצדיק, לתת העדפה לזה או אחר בתוך איזורי עדיפות לאומית, צריך טיעונים מקצועיים.

אסף לוי: האמן לי שהם התחילו - - -

איתן כבל: אני הייתי שותף.

אסף לוי: ולכן מצאנו פתרון.

יוסי אדוני: הפירים של המנהרות זה לא טיעון מקצועי?

איתן כבל: נשמה, אמרתי לך, יהיו בחירות, אדוני יעלה את זה כטיעון, יצביע ואז יגיד, אם יהיה טיעון כזה אז אנחנו נבחר במי שייתן טיעון כזה.

מרב תורג'מן: התיקון שאתם מציעים הוא גם ל-(2)?

אסף לוי: לא, הוא לא לסעיף (2).

אסף לוי: הוא רק לסעיף (3) – במקום 25 לתקן ל-30.

אסף לוי: וכשנגיע לסעיף (7) אני אקרא חמש במקום 10.

אסף לוי: ואז אנחנו לא פורצים את המסגרת - - -

איתן כבל: תודה.

איתן כבל: מי בעד?

איתן כבל: ירים את ידו.

איתן כבל: בעד – פה אחד

איתן כבל: תודה.

איתן כבל: אושר.

איתן כבל: יש הערות?

אסף לוי: רק נתקן, בהתאמה - - -

איתן כבל: בהתאמה.

איתן כבל: בדיוק.

איתן כבל: מי בעד?

איתן כבל: ירים את ידו.

איתן כבל: בעד – פה אחד

איתן כבל: תודה, אושרו סעיפים (4) עד (7).

איתן כבל: הלאה.

אסף לוי: א', התקנה הזאת זהה לתקנה שהיתה ב-2018, לבקשת חבר הכנסת - - -

שמואל לויט: זה נכון, ומאחר שלמדנו את הבעיה, אנחנו מעלים את הסוגיה עכשיו.

שמואל לויט: העילה של התוספת הזו ניתנה בשביל לפתור את הבעיות של קירבה בין לולי פטם ללולי הטלה.

שמואל לויט: והלוגיקה אמרה, בוא ניתן מוטיבציה להוציא את לולי הפטם.

שמואל לויט: דא עקא, יש כאלה שמחזיקים גם לול הטלה וגם לול פטם, ואז הוחלט בתקנות לתת רק 250,000 למי שהוא בעל שתי מכסות.

שמואל לויט: ועכשיו ההגבלה היתה שבשביל זה הוא צריך לבנות לול חדש.

שמואל לויט: ואנחנו רוצים שבעל מכסת הטלה יוכל לגדל את המכסה הנוספת, על מנת שהוא יפסיק לגדל את הפטם, בלולו הוא.

איתן כבל: מה הבעיה עם זה?

אסף לוי: אנחנו פותרים בעיה וטרינרית ולא יוצרים בעיה וטרינרית חדשה, כשאנחנו נותנים הטבה של מכסות חדשות, הקו המוביל אותנו שאנחנו רוצים שאלה יהיו לולים חדשים, לולים שיעמדו בכל התנאים, ובדיון מקצועי שלנו אנחנו מעדיפים להשאיר כרגע את סמוכי הגדר מאשר ליצור עוד לול גדול של הטלה שימנע - - -

שמואל לויט: מעדיפים להשאיר פטם על יד הטלה.

איתן כבל: שנייה, מר לויט.

איתן כבל: לא כל מה שמדבר משרד החקלאות זה שטויות.

איתן כבל: אני הולך לקראתכם כברת דרך בהרבה מאוד דברים.

איתן כבל: אני בעניין הזה תומך.

איתן כבל: אני אומר את זה בצורה מאוד ברורה.

איתן כבל: יש דברים שאני יודע ללכת לקראתכם, אבל יש דברים בעיקר שקשורים לווטרינריה – אחר כך יבואו אליי, איך אני אישרתי את הדברים האלה.

איתן כבל: אלקבץ, בבקשה.

מרדכי אלקבץ: הבקשה שלנו לגרוע את המגבלה הזו היא מתוך בדיקה – קודם כל מדובר כאן במספר שאפשר לספור על כף יד אחת - - -

איתן כבל: אז אין בעיה בכלל.

מרדכי אלקבץ: לא, לא.

מרדכי אלקבץ: רגע, רגע.

מרדכי אלקבץ: במושב עלמה מגדל פטם שהיה בתוך איזור גידול של הטלה, של מטילות, שהיה לו לול מתקדם מאוד, הוא השקיע שם הון תועפות, מפסיק לגדל פטם.

מרדכי אלקבץ: זאת אומרת, הוא פוגע בפרנסתו אם הפטם ירוויח.

מרדכי אלקבץ: תיאורטית, יש לו בנייר תוספת של 250,000 ביצה.

מרדכי אלקבץ: הוא לא יכול לממש את זה.

מרדכי אלקבץ: יחד עם זאת, הוא לא יכול לממש את זה.

מרדכי אלקבץ: יחד עם זאת, הוא לוקח את לול הפטם שהיה לו, הופך אותו ללול מתקדם.

מרדכי אלקבץ: כל אלה ששינו ורוצים לנצל את התוספת הזו הפכו את זה ללול חופש שעומד בסטנדרטים הגבוהים ביותר, הוא מורה דרך לכיוון של לולים חדשים מתקדמים, לולי חופש, והוא עומד בכל הדרישות של השוטרים הווטרינריים, אושר על ידי השירותים הווטרינריים.

מרדכי אלקבץ: אני לא רואה שום סיבה שהוא לוקח לול שהוא גדול מאוד, שמותאם להרבה יותר ממכסתו פלוס 250, לא לאפשר לו לגדל שם.

מרדכי אלקבץ: הוא הולך 10 צעדים קדימה.

מרדכי אלקבץ: אני לא מבין למה לא לאפשר לו.

שמעון ביטון: אסף, אנחנו מבקשים את זה רק ב-250, לא ב-500.

איתן כבל: אלה דברים כל כך קטנים שהיה צריך לסיים אותם בפגישות ביניכם, לא בבלבולי מוח מולי.

אסף לוי: אדוני היושב-ראש, כשנגיע להמשך התקנות יש מספר הקלות לאוכלוסיה הזאת, כמו מחזור גידול אחד לתת להם לגדל בכל מקום, בכל לול, רפורמה.

אסף לוי: אנחנו מאפשרים לראשונה בתקנות לבעלי מכסות חדשות להקים לול במשותף כשנגיע לתקנה הזאת בגלל היתרון לגודל.

אסף לוי: אז יש מספיק בעיות אחרות.

אסף לוי: יש מספיק פתרונות אחרים.

איתן כבל: הבנתי.

איתן כבל: ראש המועצה רוצה להגיד משהו?

עמית סופר: אני עמית סופר, ראש מועצה איזורית מרום הגליל.

עמית סופר: נקודתית, אני חייב להתייחס כי לול הפטם שהוא מדבר הוא מפגע תברואתי קטסטרופלי ביישוב עלמה.

עמית סופר: הריחות שהוא מפיץ הם לא נורמליים.

עמית סופר: המהלך הזה לייצר קטלי

עמית סופר: זטור מידי להוציא ולנטרל את לול הפטם, אם לא כן, בן אדם ימשיך לגדל פטם בתוך היישוב.

עמית סופר: אני אומר לכם, זה מפגע של 100 משפחות - - -

אסף לוי: אבל מה?

אסף לוי: להכניס הטלה יפתור את המפגע?

עמית סופר: ודאי.

עמית סופר: לול הפטם מפיץ עם מאווררים מטורפים ריחות - - -

אסף לוי: אבל לול חופש - - -

עמית סופר: אני מזמין אותך למוקד שלי, 10 פניות ביום מהמוקד למושב עלמה.

איתן כבל: אסף, אמון עליי ראש המועצה כמי שצריך להתמודד עם הדברים האלה.

איתן כבל: אין לו אינטרס נקודתי כזה או אחר, ואחת הבעיות הכי גדולות במועצה האיזורית שלו זה מפגעי הריח וזבובים.

איתן כבל: אני אומר את זה כמי שחווה את זה יותר מפעם אחת בשירות מילואים באיזור.

איתן כבל: לכן אני מבקש, יש כאן עניין אמיתי שצריך לתת עליו את הדעת.

איתן כבל: לא כזה מסובך.

אסף לוי: אני צריך לבדוק את זה וטרינרית.

שמעון ביטון: אסף, - - -

איתן כבל: שמעון, די.

איתן כבל: אתה גם וטרינר?

שמעון ביטון: כן.

שמעון ביטון: יש לנו תשובה לזה, אסף.

איתן כבל: כפרה עליך, אני לא רוצה את התשובות שלך.

איתן כבל: הוא רוצה את התשובות שלו.

אסף לוי: אדוני, אני מבקש, תיכף נעשה התייעצות.

אסף לוי: נמשיך בהקראה.

איתן כבל: אין שון בעיה, יקירי.

איתן כבל: ממילא ב-10 הדקות הקרובות לא נסיים את הכול.

איתן כבל: אם הם ממשיכים להפריע, כנראה גם בדיון הבא לא נסיים.

נורית קורן: אני רק מתפלאה שתמיד מביאים את זה בשבוע האחרון - - -

איתן כבל: את שלי כבר אמרתי בצורה קצת יותר חריפה מהעדינות שבה גברתי משתמשת.

נורית קורן: אני לא יכולה אחרי שצעקת - - -

קריאה: המנכ"ל פשוט עסוק בקריאת דוחות קהלת, אז הוא לא מגיש את הדוחות בזמן.

אסף לוי: אני חייב לשם הסדר – התקנות האלה הופצו, התחלנו את העבודה באוגוסט יחד עם המועצה, שלחנו להתייעצות, אם אני לא טועה בחודש אוקטובר.

אסף לוי: היה לנו דיון של כמעט שלושה שבועות על הנושא של צמודי גדר וסמוכי גבול כדי להביא את מה שהם מבקשים, ולא צלחנו.

איתן כבל: אדוני ראש המועצה, אני לא מאשר את הסעיף הזה עכשיו.

איתן כבל: ממילא אני לא אספיק.

איתן כבל: מכיוון שזה עניין וטרינרי – אם הוא ייתן תשובה שזה אפשרי, מה טוב, ואם לא, תבואו בדברים עם ראש המועצה.

איתן כבל: אני רק אגלה לך סוד, לעניין הפצנו – כמה פעמים ישבנו והסכמנו והפצנו והגעתם לא מוכנים?

איתן כבל: אז איך אומרים, תרגיש מה שאני מרגיש.

נורית קורן: זה פשוט לא ייאמן שכל שנה זה בדיוק אותו סיפור.

איתן כבל: עזבי.

איתן כבל: כבר התייחסתי לזה.

איתן כבל: אני רוצה להתקדם.

מרב תורג'מן: אז על 5(ב) אדוני מדלג?

איתן כבל: כן.

איתן כבל: אסף, בבקשה.

אסף לוי: ברשותך, אני רוצה להסביר את התקנה הזאת.

אסף לוי: זה מה שאמרתי בתחילת דבריי.

אסף לוי: אנחנו מאפשרים לבעלי מכסות חדשות להקים לול במשותף כל עוד הם נמצאים באותה מועצה איזורית או ליישובי עוטף עזה, אם הם נמצאים ביישובים של עוטף עזה, כדי שיהיה יתרון לגודל.

אסף לוי: אבל שמנו כאן תנאי, שהלול חייב להיות לול שיוקם בשנת התכנון ובלבד שמספר המגדלים החדשים באותו לול לא יפחת מ-50% גם ליתרון לגודל.

אסף לוי: למשל, אם יש בעל מכסה חדש שרוצה להקים לול חדש לבני משפחתו, יכול לעשות את זה כל עוד הם שומרים על 50-50, בעל מכסה חדש ובעל מכסה קיימת.

איתן ברושי: יש לול שעונה לדרישות האלה?

אסף לוי: יוקם.

אסף לוי: המכסות חדשות.

איתן ברושי: ב-2019 יהיה לול שיענה לדרישות האלה?

אסף לוי: מה הבעיה?

אסף לוי: כן.

איתן ברושי: תשאל אותם.

איתן כבל: אנחנו רוצים לעשות כאלה.

אסף לוי: זה דבר שמופיע לראשונה.

אסף לוי: לדעתי הוא פורץ דרך, אדוני היושב-ראש, שמאפשר יתרון לגודל.

איתן כבל: אני מעלה להצבעה.

איתן כבל: מי בעד?

מרב תורג'מן: מעלה להצבעה את תקנה (ג), פסקאות (1), (2) ו-(3).

איתן כבל: מי בעד?

איתן כבל: ירים את ידו.

איתן כבל: בעד – פה אחד

איתן כבל: תודה.

איתן כבל: אושר.

איתן כבל: הלאה.

איתן כבל: הערות?

איתן כבל: אני מעלה להצבעה את פסקה סעיף קטן (ד).

איתן כבל: מי בעד?

איתן כבל: ירים את ידו.

איתן כבל: בעד – פה אחד

איתן כבל: אושר.

איתן כבל: הלאה.

אסף לוי: אציין שבכל הסעיפים שקראתי עכשיו אין שינוי במה שהיה ב-2018.

שמעון ביטון: - - - הסף היה מוגבל בכל יישוב שלא יעלה מעל 20% בהגרלה.

אסף לוי: זה לא יהיה אפשרי, כי אם אנחנו רוצים לעזור בבעיות כאלו או אחרות - - -

מרדכי אלקבץ: למה זה לא אפשרי?

מרדכי אלקבץ: זה היה אפשרי.

מרדכי אלקבץ: למה לא?

שמעון ביטון: למה לא? ההיפך הוא.

שמעון ביטון: ההיפך הוא.

אסף לוי: אתם לא מקשיבים.

שמעון ביטון: אתה מונע מיישובים - - -

איתן כבל: תו לו שנייה לדבר.

אסף לוי: קודם כל, ב-2018 הסעיף הזה לא היה.

אסף לוי: אם שמנו 30 מכסות למגדלי פטם ביישובים שהיו יישובי פטם, אם תהיה הגבלה של 20%, אז בסך הכול ביישוב מסוים יכולים להיות רק שישה.

שמעון ביטון: אני אתן הסבר, אני אתן הסבר - - -

איתן כבל: שמעון, שמעון, סליחה.

שמעון ביטון: דקה.

שמעון ביטון: דקה.

איתן כבל: חברים יקרים, סליחה - - -

שמעון ביטון: דקה, אני אתן לך את - - -

איתן כבל: אתם רוצים לעזור להם או אתם עכשיו רוצים לדפוק אותם בדרך אחרת?

שמעון ביטון: אני אעזור לו לעזור לי.

איתן כבל: לא.

איתן כבל: זה לדפוק אותם בדרך אחרת.

שמעון ביטון: יש משמעות ליישוב שיש בו 100 מגדלי פטם, והם מגישים לה קול קורא, מן הבטוח שיקרה כשהם יגישו 100 בקשות לקול קורא, הסיכוי שלהם שם לקבל 80% מהמכסות, כשביישוב אחר יש רק ארבעה מתמודדים, יגישו כל הארבעה האלה, אין סיכוי שהם יקבלו.

שמעון ביטון: אז הגבלנו שביישובים גדולים כאלה לא יעבור מעל 20% - - -

איתן כבל: אני לא מקבל את עמדתכם בעניין הזה.

איתן כבל: סליחה, חברים.

שמעון ביטון: תן למי שאתה רוצה.

שמעון ביטון: אתה נותן ליישוב גדול שהוא מגדל פטם, ונותן לו את הסיכוי לקבל את כל המכסות האלה.

איתן כבל: חברים יקרים, אני מסיים.

איתן כבל: אני מצביע על זה ואני חייב לסיים.

איתן כבל: מי בעד הסעיפים שהוקראו?

איתן כבל: ירים את ידו.

מרב תורג'מן: פסקאות (ה) ו-(ו) בתקנה (5).

מרב תורג'מן: בעד – פה אחד

איתן כבל: תודה.

איתן כבל: אושרו.

איתן כבל: אני חייב לעצור פה.